Luvr otvara izložbu u Teheranu, "otputovala" i sfinga | N1 Srbija\nLuvr otvara izložbu u Teheranu, "otputovala" i sfinga\nFrancuski muzej Luvr otvara izložbu u Teheranu na kojoj će biti izloženo pedesetak remek dela među kojima je egipatska sfinga stara 2.400 godina, bista rimskog imperatora Marka Aurelija, Rembrantov crtež ili pejzaž francuskog slikara Koroa.\nOvo je prvi put da neki veliki zapadni muzej pruža iranskoj javnosti na uvid takvu raznolkost umetničkih dela.\nIzložba odražava želju Francuske da ojača jake istorijske veze koje je vezuju s Iranom uprkos teškoj prošlosti u odnosima između Pariza i Teherana vezanoj za neslaganja oko političkih i bezbednosnih pitanja.\nIzložba će danas biti otvorena u prisustvu ministara spoljnih poslova Francuske i Irana Žan-Iv Le Driana i Mohameda Džavada Zarifa. Ona će biti otvorena za javnost sutra u Nacionalnom muzeju Irana u centru glavnog grada Teherna.\n"Ideja je bila da se u neku ruku donese Luvr Irancima pa smo stoga pokušali da napravimo izbor koji će biti reprezentativan za ceo muzej, za svih osam odelenja Luvra, skulpture, antikviteti, slike i obuhvatajući izuzetno široku hronologiju jer u poslednjoj sali predstavljamo i savremena dela i dela koja su tek nedavno ušla u kolekciju muzeja", rekla je za Frans pres Džudit Enon, jedan od organizatora izložbe.\nOtvaranje izložbe plod je dvogodišnjeg rada od potpisivanja sporazuma o francusko-iranskoj kulturnoj saradnji na margini posete iranskog predsednika Hasana Rohanija Francuskoj u januaru 2016. godine.\n"Veze između Francuske i Irana su stare i duboke jer je Francuska bila prva u istraživanju iranske arheološke baštine sa iskopinama u (antičkom gradu) Susu", rekao je Žan-Lik Martinez predsednik Luvra i pohvalio ovu izložbu kao nešto što do sada nije vidjeno i nešto što je smišljeno specijalno za iransku publiku.\nFrancuski ministar spoljnih poslova Zan-Iv Le Drijan nalazi se u zvaničnoj poseti Teheranu gde je došao da u "otvorenom i zahtevnom dijalogu" traži od Irana da se obaveže oko njegovog balističkog programa i regionalnih ambicija u nastojanju da spasi iranski nuklearni sporazum iz 2015. kome preti SAD.\nLe Drijan je oštro napadnut u iranskim ultrakonzervativnim medijima.\nDok Iran kritikuje "ekstremizam" koji po mišljenju iranskih zvaničnika evropske zemlje pokazuju prema njemu, sfera kulture izgleda da pruža priliku da se stavi naglasak na pozitivne aspekte francusko-iranskih odnosa. To se dešava i na ekonomskom planu sa povratkom francuskih kompanija kao što su Pežo, Reno i Total u Iran.\n"Ova izložba odražava zajedničku ambiciju da produbimo naše bilateralne odnose", rekao je drugi francuski diplomata i dodao de izložbom Francuska kao da želi da kaže "vraćamo Iran na put medjunarodne normalizacije."\nTagovi: Luvr , Izložba , Iran , teheran\nOtkud Luvru sfinga?\nуместо ратова, свету би овакве ствари биле корисније, да видимо наше различистости и да се дивимо једни другима


Atrium Hotel Vysoke Tatry, hotel Словачка. Ograničeno trajanje ponude!\nNovy Smokovec 42, 06201\nPogledajte više fotografija Proverite cene i raspoloživost za Atrium Hotel: Datum dolaska :\nAtrium Hotel - Opis\nje severoistok za grad Vysoke Tatry, a nalazi se u ulici Novy Smokovec 42, na samo 9 minuta hodom od centra grada.Stil hotela Atrium Hotel je Luksuzan, a pruža pun komfor i usluge kao što su: n.a.. Možete da se opustite zahvaljujući pogodnostima koje nudi hotel, kao što je na primer sauna. Aerodrom Poprad-Tatry se nalazi na oko 15 minuta kolima od hotela (7 kilomet(a)ra ).\nAtrium Hotel tip(ovi):\nAtrium Hotel sadržaji i usluge\nNalazi se u ulici Nový Smokovec 33, pozicija mu je severoistok za grad Vysoke Tatry, a od centra je udaljen samo 8 minuta hodom.Stil hotela Euroagentur Kúpelné Vilky je Povoljan, a pruža pun komfor i 134 m -\nU hotelu Pension Villa Kunerad pronaći ćete sve usluge koje treba da ima hotel kategorije tri zvezdice za grad Vysoke Tatry: n.a.. Stil ovog hotela je Povoljan.Pozicija ovog hotela je severoistok za g\nNa 10 minuta hodom udaljenosti od centra grada, ovaj hotel se nalazi u ulici Starý Smokovec 24, a pozicija mu je severoistok za grad Vysoke Tatry. Sve to ga čini idealnim za otkrivanje grada i okoline\nNa 11 minuta hodom udaljenosti od centra grada, ovaj hotel se nalazi u ulici STARY SMOKOVEC 38 VYSOKE TATRY SLOVAKIA, a pozicija mu je severoistok za grad Vysoke Tatry. Sve to ga čini idealnim za otkr\nNa 7 minuta hodom udaljenosti od centra grada, ovaj hotel se nalazi u ulici Novy Smokovec 31, a pozicija mu je severoistok za grad Vysoke Tatry. Sve to ga čini idealnim za otkrivanje grada i okoline.S\nU hotelu Palace Grand pronaći ćete sve usluge koje treba da ima hotel kategorije četiri zvezdice za grad Stary Smokovec: n.a.. Stil ovog hotela je Luksuzan.Na 3 minuta hodom udaljenosti od centra grad\nStil hotela Hotel Palace je Luksuzan, a pruža pun komfor i usluge kao što su: Restoran, Bar, Recepcija otvorena 24 sata, Teniski teren, Poslovni centar, Perionica, Besplatan parking, Samo za nepušače.\nStil ovog hotela kategorije tri zvezdice je Porodičan za grad Vysoke Tatry. U njemu ćete naći razne usluge, a posebno Restoran, Room Service, Besplatan parking. Na 7 minuta hodom udaljenosti od centr\nPozicija ovog hotela je zapad za grad Stary Smokovec, a nalazi se u ulici Stary Smokovec 36, na samo 4 minuta hodom od centra grada.Stil ovog hotela za grad Stary Smokovec je Povoljan, a kategorija tr\nProverite cene i raspoloživost za Atrium Hotel: Datum dolaska :


LN: Nikome ništa ne treba...! | Radio Televizija BN\nLN: Nikome ništa ne treba...!\nPoznati učesnici završnog turnira, poslednje kolo ligaškog dela Lige nacija lišeno rezultatskog značaja. U Čikagu će igrati Brazil, Iran, Rusija, Francuska, Poljska i domaćin SAD. Srbija sa Bugarskom u Plovdivu za prestiž.\nOstali sportovi 30.06.2019 | 11:54\nSve je poznato u Ligi nacija. Porazom Kanade u Braziliji od lidera takmičenja Brazila rešena je i poslednja dilema. Na završni turnir takmičenje pod okriljem Svetske odbojkaške federacije (FIVB) igraće Francuska.\nOsim Trikolora koji su u direktnom dvoboju pobedili Italiju, na F6 u Čikagu od 10. do 14. jula igraće i Brazil, Iran, Rusija, Poljska i domaćin SAD. Titulu od prošle godine brani Rusija koja je u premijernoj sezoni bila bolja u finalu od Francuske sa 3:0.\nOdbojkaši Srbije su u crnoj seriji. Izabranici selektora Nikole Grbića odavno su digli ruke od Lige nacija. Pogled je uperen ka Bariju početkom avgusta i kvalifikacionom turniru za odlazak na Olimpijske igre u Tokiju naredne godine. Mečom u Varni protiv Bugarske danas (19.40) Orlovi završavaju takmičenje. Biće to duel za prestiž sa komšijama koji su godinama u krizi.\nPo prvi put ove sezone u Plovdivu u našem sastavu su bili Nemanja Petrić, Marko Ivović i Aleksa Batak. Oni su poslednjeg vikenda zamenili Milana Katića, Davida Mehića i Vuka Todorovića. Ovo takmičenje preskočili su tandem Peruđe Aleksandar Atanasijević i Marko Podraščanin, kao i primač servisa Trentina Uroš Kovačević.\nBugari su i ove godine igrali bez glavne zvezde Cvetana Sokolova. Tradicija poslednjih godina je na strani naše reprezentacije. Orlovi su dobili četiri od prethodnih pet utakmica protiv istočnih suseda. Prošle godine je Srbija pobedila u Varni Bugare sa 3:2 u Ligi nacija.\nPoljska je sjajnom serijom od šest uzastopnih pobeda izborila završni turnir iako su svetski šampioni igrali u kombinovanom sastavu. Nije bilo Bartoša Kureka, prošle godine najboljeg odbojkaša na Svetskom prvenstvu u Italiji i Bugarskoj.\nItalijani kao da su digli ruke od završnog turnira jer su u Braziliji stigli oslabljeni pa ne čudi dva poraza od Kanada i Francuske. Amerikanci su u Plovdivu sa drugim timom. One najbolje čuvaju za Čikago i borbu za trofej pred svojim navijačima.


Društvo i ekonomija: Ambasada SAD: prevaranti nude „zelene” kartone - BalkaniYUm.TV '); } //]]>\nAmbasada SAD: prevaranti nude „zelene” kartone\nPrijave za lutriju za američki „zeleni” karton se primaju od 2. oktobra do 3. novembra, izjavila je juče konzul i prvi sekretar ambasade SAD u Beogradu Elizabet Grakon i upozorila da postoje prevaranti, koji traže novac za vizu koja se izvlači nasumice.\nGrakon je rekla da dobitnike „zelenih” kartona izvlači kompjuter i da ne postoji način da se sistem izmanipuliše, kako tvrde prevaranti koji za određenu sumu garantuju dobitak vize.\nOna je precizirala da se sva prepiska sa dobitnicima odvija elektronskom poštom sa servera, čija adresa se završava sa .gov i dodala da dobitnici jedino plaćaju troškove za vizu u ambasadi.\nOvaj program za dobijanje „zelenih” kartona, zvanično nazvan Diversiti viza program, je za ljude koji nemaju legalni osnov za iseljavanje u SAD, rekla je Grakon dodajući da svi koji se prijave ove godine i dobiju iseljeničku vizu mogu da emigriraju tek 2014. godine.\nOna je objasnila da legalno iseljeničku vizu mogu da traže rođaci ili poslodavci, a da se za lutriju mogu prijaviti svi koji su završili srednju školu ili imaju dvogodišnje radno iskustvo na poslovima za koje treba dve godine obuke ili školovanja i dodala da postoji spisak tih zanimanja na sajtu Stejt dipartmenta.


Kia Optima Plug-In Hybrid | Kia Motors Srbija\nVozilo sa niskim emisijama\nTehnologija plug-in hibrida osigurava kapacitet i pruža neprimetno prebacivanje iz električnog (EV) u hibridni (HEV) način vožnje. To je snažno, sigurno, vozilo s niskim emisijama, koje se vozi kao normalno vozilo.\nLKAS koristi posebno podešenu kameru napred koja detektuje ivice kolovoza, te samostalnom asistencijom na upravljaču pomaže vozaču da se zadrži u voznoj traci.\nSistem detekcije mrtvog ugla koristi senzore, koji detektuju događaje ispred i iza vozila i vizuelnim znakovima upozorava vozača na vozila u mrtvom uglu te pomaže vozaču pri jednostavnijoj i sigurnijoj promeni saobraćajne trake.\nSistem koristi senzore postavljene na boku koji Vam pomažu pri paralelnom i pravougaonom parkiranju na parkiralištu. To je funkcija koja Vam pomaže pri pomicanju vozila sa paralelnog parking mesta.\nMonitor sa 360 pogledom (AVM)\nPri brzini do 20 km/h AVM spaja slike sa 4 kamere (kamera pozadi, napred i dve na bokova vozila) i nudi Vam ptičiju perspektivu prostora oko Vas.\nSistem automatskog kočenja u slučaju nužde, koji ocenjuje podatke sa kamere i radara, jednostavno prepoznaje mogućnost sudara s drugim vozilom, pešakom ili preprekom te Vas upozorava i u potpunosti zaustavlja ili bar ublažava posledice.\nVelik izbor proverenih polovnih vozila.


Sremska Kamenica, Srbija - smeštaj, hoteli, aranžmani, kružne ture, izleti | Aladin\nSremska Kamenica - Srbija\nSremska Kamenica (1), Srbija (318)\nSremska Kamenica, Srbija - smeštaj, hoteli, aranžmani, kružne ture, izleti\nAranžmani i ponude za letovanje: Grčka, Italija, Turska, Bugarska, Tunis, Egipat, Crna Gora, Hrvatska. Letovanje, zimovanje, egzotika, kružne ture, krstarenje, metropole, izleti i vikend ture, first i last minute ponude. Sremska Kamenica, Srbija.


VOICE: Direktor izmislio napad na novinarku RTV-a | Autonomija\nVOICE: Direktor izmislio napad na novinarku RTV-a\nUmesto da štiti zakone, rukovodstvo RTV-a ih krši\nNa jednom od snimaka vidi se nekoliko momaka koji su stali na stepenice kod ulaznih vrata u zgradu i okrenuti leđima zgradi uzvikuju: „Hoćemo uživo, hoćemo uživo“. Na snimku se jasno vidi i da nekoliko momaka iz mase prilazi do njih i traži da se pomere sa ulaza. Nikakav incident se ne vidi, dok snimatelj RTV-a bez problema snima tok protesta. Na drugom snimku vidi se momak koji takođe dolazi do stepeništa i glasno počinje da viče „AV, AV, AV“, dok se iz mase čuju pogrdni povici.


Exit festival otvara konkurs za mlade muzičare – Festivali.Me\nExit festival otvara konkurs za mlade muzičare\nProteklih godina na ovaj konkurs prijavljivalo se ukupno preko 6.000 izvođača, a samo prošle godine od neverovatnih 1083 prijavljenih izvođača iz 28 zemalja, izabrano je 34 bendova i 10 didžejeva. Od toga, tri sastava nastupila su na Fusionu, ukupno sedam na Explosive bini, dok je Future Shock bina ugostila ukupno 24 izvođača iz Srbije, Grčke, Kanade, Rumunije, Hrvatske, BiH, Makedonije, kao i sa Kipra. Ove godine EXIT otvara svoja vrata za najbolje sastave i umetnike iz celog sveta, koji će nastupiti na binama širom Tvrđave, od kojih najveći broj dolazi na Future Shock Stage, posvećenu upravo muzičkim nadama, a nekima će biti pružena prilika da nastupe i na binama kao što su Fusion, Explosive, No Sleep Novi Sad, Radio AS FM, Urban Bug i Gaia eXperiment Trance Stage. Bendovi, didžejevi i kantautori već od danas mogu da se prijave putem aplikacije na sajtu www.exitmusic.rs, a konkurs će trajati do subote, 25. marta, kada je poslednji dan za popunjavanje prijave.\nMarko Vidojković iz beogradskog sastava Crveni vetar pozvao je muzičare iz celog sveta da se prijave za nastup na festivalu: „Future Shock Stage na Exitu je odskočna daska iz snova za svaki novi bend. Odlično pozicionirana bina, sa vrhunskom opremom, sjajnim toncima i stejdž menadžerom koji je za bend nešto između dobrog duha i starijeg brata. Na ovoj bini si kao kod kuće, bez obzira da li si u bekstejdžu ili nastupaš ili gledaš nečiji nastup.“\nSelektorski tim čine muzička novinarka RTS-a i autorka emisije „Bunt“ Branka Glavonjić, voditelj i urednik emisije „Tri boje zvuka“ Bojan Perić, muzički urednik MTV Adria i osnivač izdavačke kuće „Lampshade Media“ Nikola Jovanović, suosnivač „Koncerta godine“ i muzički urednik Radija Novi Sad, Obrad Boba Škrbić, radijski voditelji Dušan Majkić, Daško Milinović i Alma Kovčić, programski urednik Studentskog kulturnog centra Novi Sad, Igor „Zgro“ Todorović. Među članovima žirija naći će se i glavni urednik Nocturne magazina, Marko Ristić, dok će svoj glas za najbolje dati i predstavnik programske produkcije EXIT Festivala, Milan Rakić i stejdž menadžeri bina No Sleep Novi Sad, Sagor Mešković, Urban Bug, Dušan Kuzmanov, Radio As FM, Marko Jovanović i Gaia eXperiment Trance Stage. Takođe će i publika imati priliku da da svoj glas, jer će oni sa najviše lajkova i podrške na Facebooku, Twitteru i SoundCloudu, imati i veće šanse da nastupe na Exitu.\nPrevious ArticleSea Dance: Ulaznice od 24.99 eura još dva dana\nNext ArticleThe Killers na Exitu!


Međutim, selfiji napravljeni na poslu ili koji pokazuju kojim hobijem se bavite donijeće vam nove pratioce i lajkove, tvrde naučnici.\nIstraživači sa Rowan Univerziteta Nju Džersiju istraživali su vezu između načina na koji su napravljeni selfiji i broja lajkova i otkrili su da fotografije sa filterima odbijaju ljude. Oni su analizirali oko 2000 selfija postavljenih na Instagramu i otkrili da postoji veza između načina na koji se slikate i korisnika ove mreže.\nKako kažu, najviše uspjeha imaju vjerodostojni slefiji, bez uljepšavajućih filtera, kao i oni koje ukazuju na posao koji se bavite, vaš status u vezi, hobi ili pak socijani status.\n- Jedan od zaključaka do kog smo došli je je da ukoliko uz selfi pružite i dodatne informacije o sebi, poput ekonomskog statusa ili ono čime se bavite, ljudi pokazuju namjeru da se vrate na vaš profil i opet lajkuju fotografije - rekao je jedan od istraživača.\n"Copy", "paste", "cut"... PREMINUO tvorac čuvenih računarskih opcija\nČetvrtak, 20.02.2020 | 11:14\nLeri Tesler, legenda ranog razvoja računarske nauke, preminuo je u 75. godini. Tesler je najpoznatiji po kompjuterskim naredbama za kopiranje, prebacivanje, sječenje...\nJONAS RIDERSTRALE je prvi glavni govornik na SPARK.ME 2020\nPonedjeljak, 17.02.2020 | 13:38\nOrganizacioni tim Spark.me, jedne od najvećih marketinških konferencija u Jugoistočnoj Evropi, koja je zakazana za 30. i 31. maju Auditorijumu Porto Montenegra u Tivtu, je objavio ime prvog glavnog govornika konferencije Spark.me 2020. U pitanju je Jonas Riderstrale (Jonas Ridderstråle), jedan od najuticajnijih i najpoštovanijih poslovnih mislilaca na svijetu i koautor bestselera “Funky Business“.\nCrnogorski pokret: Neophodna odlučnost u primjeni Zakona o slobodi vjeroispovijesti\nSubota, 22.02.2020 | 16:19\nNeophodna je odlučnost državnih organa u primjeni Zakona o slobodi vjeroispovijesti i oni imaju našu podršku da ga sprovedu bez ustupaka, poručeno je danas sa skupa koji je Crnogorski pokret održao je u hotelu Hilton u Podgorici, u znak protesta protiv politike dijela građana Crne Gore, oličene u molebanima i litijama.\nČlanovima Beogradskog sindikata zabranjen ulazak u Crnu Goru?\nSubota, 22.02.2020 | 19:42\nČlanovima grupe Beogradski sindikat danas je zabranjen ulazak u Crnu Goru, potvrđeno je CdM-u nezvanično iz policije.\nHerojski čin u Igalu: Prošla kroz otvoren PLAMEN da bi ugasila zapaljeni namještaj\nSubota, 22.02.2020 | 16:01\nPripadnici Službe zaštite i spašavanja ugasili su jutros dva požara u relativno kratkom vremenskom roku, na dvije udaljene lokacije.\nOvako se bolest razvija od organa do organa: Šta koronavirus tačno radi TIJELU?\nNedjelja, 23.02.2020 | 14:36\nVodeći epidemiolog iz Hong Konga upozorava da se čak 60 odsto svjetske populacije može zaraziti ukoliko se širenje virusa ne obuzda.\nVIDEO: Pronašli su LJUBAV jedno u drugom: Pas i golub s posebnim potrebama su nerazdvojni PRIJATELJI\nNedjelja, 23.02.2020 | 14:32\nLundi, čivava sa povređenom kičmom i Herman, golub koji ne može da leti, našli su se u Mia Foundation prihvatilištu za životinje sa "posebnim potrebama" u Njujorku.\nPriča koja slama srce: Pas se iznenada strašno UGOJIO, razlog je jako TUŽAN\nNedjelja, 23.02.2020 | 14:06\nKroz nekoliko meseci dogurao je do čak 24 kilograma, a problem nisu bili hormoni.\nMitropolit Amfilohije ODLIKOVAO članove Beogradskog sindikata\nNedjelja, 23.02.2020 | 13:50\nMitropolit crnogorsko-primorski Amfilohije odlikovao je danas grupu “Beogradski sindikat”, objavio je na Facebook-u član tog sastava Feđa Dimović.\nPoginuo Med Majk, pokušavajući da dokaže da je Zemlja RAVNA PLOČA\nNedjelja, 23.02.2020 | 13:41\nMajk Hjuz, poznatiji kao Med Majk, poginuo je kada se srušila raketa koju je napravio sam. Majk je ovim eksperimentom pokušavao da dokaže da je Zemlja ravna.\nNedjelja, 23.02.2020 | 13:08\nDemokratski front pozdravlja odluku predsjednika Srbije Aleksandra Vučića da Srbija plati sve što treba za SPC u Crnoj Gori.\nIstraga u Španiji: Agent Stevana Jovetića osumnjičen za PRANJE NOVCA\nNedjelja, 23.02.2020 | 13:06\nFudbalski menadžer Falji Ramadani ispitan je tokom istrage o pranju novca u Španiji.\nU najsjevernijem gradu Boke kotorske: Završen PRVI Risanski karneval\nNedjelja, 23.02.2020 | 12:55\nJuče je u Risnu, najsjevernijem gradu Boke kotorske, održan je prvi karneval.\nZavršen MASKENBAL u okviru KOTORSKIH karnevalskih fešti\nNedjelja, 23.02.2020 | 12:47\nU okviru zimskih kotorskih karnevalskih fešti sinoć je u Poslovnom centru „Vukšić“ održan Veliki maskenbal.\nŽeneva: Đukanović na sesiji Savjeta za ljudska prava UN-a\nNedjelja, 23.02.2020 | 12:27\nPredsjednik Crne Gore Milo Đukanović otputovaće danas u Ženevu gdje će sjutra govoriti na segmentu na visokom nivou 43. sesije Savjeta za ljudska prava Ujedinjenih nacija koja se održava u Palati nacija.


Várhelyi poručio liderima da se posvete zaživljavanju evropske agende @ StartBiH.ba\nVárhelyi poručio liderima da se posvete zaživljavanju evropske agende\nKomesar Evropske unije za susjedstvo i proširenje Olivér Várhelyi je nakon sastanaka sa bh. zvaničnicima izjavio da je njegova poruka domaćim liderima da se posvete političkom dijalogu i zaživljavanju evropske agende u BiH.\n- Tek tada ova zemlja može u cijelosti ostvarivati sve pogodnosti koje dolaze iz programa i fondova Evropske unije uključujući evropski investicioni paket koji je temeljni paket pomoći EU s ciljem unapređenja ekonomije i podrške u popravku od pandemije Covid 19 - rekao je Várhelyi.\nKaže da je BiH važna korisnica ovog programa i plana i njegova realizacija bi omogućila realizaciju onih ključnih projekata, koji su prethodni usaglašeni sa domaćim vlastima.\n- Međutim ta realizacija zahtijeva sa svoje strane hitno djelovanje i hitno poduzimanje radnji. Neki od primjera projekata su u oblasti transporta koridor Vc, koji ne podrazumijeva samo autoput već i željeznički saobraćaj. Zatim deminiranje rijeke Save, osiguranje putne konekcije na relaciji Sarajevo - Podgorica, gasna interkonekcija između BiH i Hrvatske. Generalno cijeli ovaj plan predstavlja značajnu šansu za BiH da u cijelosti tranformiše svoj postojeći model privrede i da napravi iskorak u smislu zelene i digitalne transpormacije odnosno da ide dalje u pravcu postepenog smanjenja ovisnosti o uglju kao sirovini - istakao je Várhelyi.\nTakođer, podvukao je da bi se u cijelosti uživale sve pogodnosti koje dolaze kroz navedenu vrstu pomoći potrebno je imati hitne mjere i aktivnosti koje bi se poduzimale, a kako bi se osigurala prava pomoć uključujući i u kontekstu oporavka nakon pandemije.\n- Potrebno je da imamo funkcionalne institucije na nivou BiH. Još uvijek se čeka na odluke, koje će osigurati realizaciju značajnih investicija. U suprotnom prijeti opasnost da ove infrastrukturne investicije budu izgubljena šansa. Govorimo o gotovo 1,5 milijardi eura infrastrukturnih ulaganja ili 90 miliona eura koje još ostaju za realizaciju u okviru IPA-e za 2022. godinu. Bez ovih hitnih odluka prijeti opasnost za BiH da ne bude u narednoj godini učesnica i brojnih drugih programa kao što su programi Kreativna Evropa i Horizont 2020 – naglasio je Várhelyi.\nPolitičkim liderima prenio je poruku da sa svoje strane iskoriste postojeću ponudu Evropske unije u smilsu jedne i političke i finansijske podrške koja se pruža BiH, koja će omogućiti njen oporavak.\n- Zato je potrebno imati jedan konstruktivan dijalog i volju svih strana i aktera. Bilo kakav bojkot i blokade sa bilo koje strane su aposolutne neprihvatljive i ne idu nikome u prilog. Od svih političkih lidera očekujemo da vrate pažnju na provedbu reformi - poručio je Várhelyi, koji se nalazi u dvodnevnoj posjeti Bosni i Hercegovini.\nVárhelyi upozorio da bi BiH mogla ostati bez 1,5 milijardi eura


РТС :: За спас планете током живота морамо засадити бар 30 стабала\nПрирода За спас планете током живота морамо засадити бар 30 стабала\nуторак, 03. сеп 2019, 12:13 -> 12:41\n„Свака десета врста која је позната науци на планети живи у амазонским тропским шумама, што значи да ми угрожавамо 10 одсто популације живог света. То је апсолутно ненадокнадиво. Домородачка племена која живе у тропским кишним шумама које су угрожене чине око 30 милиона људи“, напомиње биолог Душка Димовић из Светског фонда за природу.\n(субота, 07. сеп 2019, 10:39) - anonymous [нерегистровани]\nNeka drvece sade oni koji najvise I zagadjuju - razvijene zemlje zapada, koje imaju milionske megapolise sa ogromnim brojem vozila sa motorima sa unutrusnjim sagorevanjem. Zamislite kada bi stanovnici Njujorka, Los Andjelesa, Tokija, Londona… da svaki zasadi po 30 stabala, disala bi Zemlja bez problema.\nPrekinite sa pisanjem gluposti doprinos drveca kiseoniku je ravan nuli. Kiseonik nam dolazi iz mora i sa livada.\n(уторак, 03. сеп 2019, 15:47) - sanja [нерегистровани]\nTreba da sadimo i cuvamo drvece, jer ono zivot znaci i prociscava nam vazduh, ali i kod kuce treba da procistimo vazduh sa Ambilife prociscivacem vazduha, ruski proizvod, eliminise sve neprijatne mirise, a ukucani udisu svez vazduh.\n(уторак, 03. сеп 2019, 13:46) - anonymous [нерегистровани]\n29 do sada\n(уторак, 03. сеп 2019, 13:10) - anonymous [нерегистровани]\nsadnica za "Druga Tita" je bila floskula,ali se nekada na radnim akcijama radilo udarnicki na ozelenjavanju i posumljavanju,danas se svaka vlast od prethodne "razlikuje"tako da sve sto je prethodna uradila ne valja,a oni ce "bolje.Nikada niko nije nista bolje uradio." Suma "Timothy John Byford," najlepsa na Banjici,i tamo su hteli sve da poseku i grade stanove,na srecu je pronadjena entuzijazmom pojedinca zasticena vrsta ptica, pa nisu smeli,zato se suma i zove po njemu.Ipak su srusili jedan deo jer je neko dobro platio,i napravio atletsku dvoranu.


Prikazan dokumentarni film “Tanakini mostovi” | Trebevic.net\nNa Palama je večeras prikazan dokumentarni film “Tanakini mostovi” Snježana Lalović, koji govori o Japancu zaljubljenom u djela Ive Andrića i Petra Petrovića Njegoša.\nLalović je pojasnio da je riječ o Japancu koji je 1961. godine vidio da je Ivo Andrić dobio Nobelovu nagradu, te je došao u Jugoslaviju da studira slavistiku.\n“Toliko se zaljubio u Andrića i njegovo djelo, a kasnije i u Njegoša da je napravio prvi srpsko-hrvatsko-japanski riječnik”, rekao je Lalović.\nLalović je napomenuo da nije samo to poenta filma već da se odvija i prava drama u vezi sa njegovim životom, smrti i sudbinom njegovog tijela.\nOn je istakao da je ovaj dokumentarni film rađen u produkciji Radio-televizije Republike Srpske i da traje oko 45 minuta.\nDokumentarni film “Tanakini mostovi” prikazan je u Kulturnom centru Pale u okviru dvodnevne manifestacije “Večeri dokumentarnog filma i filmske muzike”.\nPredsjednik Udruženja ljubitelja umjetnosti Pale Goran Šinik rekao je da je film “Tanakini mostovi” veoma zanimljiv, jer govori o Andriću i Njegošu iz vizure jednog Japanca koji je radio zanimljive prevode njihovih djela.\nU organizaciji ovog udruženja večeras je prikazan i film Branka Lazića “Posljednja večera” za koji Šinik kaže da je specifična i zanimljiva priča koja traje 30 minuta i da je vrijedi pogledati.\nVečeri dokumentarnog filma i filmske muzike počele su sinoć, a završene su večeras.\n"Tanakini mostovi"Goran ŠinikSnježana Lalović\nRežiser Đorđe Kadijević sutra gost “Filmoteke” Večeras koncert društva “Sloga” u Sarajevu Pale: Koncert učenika Osnovne muzičke škole Sutra počinje 17. Međunarodni festival poezije za djecu...


Istine o botoxu | DRMALJKOVIĆ\nIstine o botoxu\nPosted on 21. September 2013. by drmaljkovic\nOd proizvoda koji se koriste u “anti-aging” medicini Botox je najpoznatiji i malo ko ne zna šta je to, ali uprkos popularnosti koju uživa postoji dosta zabluda u vezi rizika Botox tretmana – opasan je, adiktivan, ostavlja posledice… lista je dugačka.\nkompletan tekst možete pročitati na strani www.drmaljkovic.com\n← Uvećavanje dojki masnim tkivom – Da, možda Ne\nDa li mi treba i podizanje grudi? →


Ne bi trebalo žuriti sa aranžmanom sa MMF-om | MINA\nNaslovnica MINA Business Ne bi trebalo žuriti sa aranžmanom sa MMF-om\nPodgorica, (MINA-BUSINESS) – Sa aranžmanom sa Međunarodnim monetarnim fondom (MMF) ne bi trebalo žuriti, ocijenio je profesor na Fakultetu za menadžment, Vasilije Kostić i dodao da tome treba da prethodi detaljna analiza.\n“Na pitanja od suštinske važnosti kao što je ovo, naročito u situaciji u kojoj se nalazi naša ekonomija, odnosno javne finansije, odgovori za i protiv, prije svega, treba da proizađu iz sagledavanja svih eventualno mogućih uticaja na društveno-ekonomski sistem, njegov rast i razvoj, na održivost ekonomske i fiskalne politike na kratak i srednji rok, kao i na očuvanje već zabrinjavajuće niskog standarda građana i još mnogo čega drugog”, rekao je Kostić.\n“Socijalna komponenta često je marginalizovana politikama prilagođavanja koje kreira MMF, a ona je od nemjerljivog značaja za građenje socijalne kohezije društva koja je uslov prosperiteta. Fenomen odsustva socijalne kohezije i njegove teške posljedice u prilici smo da vidimo kroz aktuelna dešavanja u Crnoj Gori”, kazao je Kostić.\n“I u krajnjem, riječ je i o odgovoru na pitanje o socijalnoj pravednosti ma šta ona značila”, smatra Kostić.


Kako vam više nije muka, proterajte s tribina Mladića i Orića NOVA portal\nKako vam više nije muka, proterajte s tribina Mladića i Orića\nFudbal Autor:Miloš Ljubisavljević09. avg. 202120:35 > 20:42\nFoto:Emir sadovic/starsport; Irfan Ličina/Nova.rs\nVidite koškanje na terenu, sudija prekida meč i onda, ako niste na stadionu, nemate pojma kakav se stvarno kurcšlus na njemu i pored njega desio.\nPrekid utakmice između Novog Pazara i Partizana potrajao je skoro 40 minuta, a tek kasnije smo saznali da su se navijači međusobno prepucavali i prozivali, dok su dvojica fudbalera domaćeg tima teško povređena.\nPazar osudio navijače, domaći teško povredili 2 svoja igrača\nPobeda Partizana nakon prekida zbog skandiranja Mladiću\nPočetak haosa u Novom Pazaru, Natha smirivale sudije VIDEO\nNovi Pazar se ograđivao od ponašanja svojih navijača, ali njegovi igrači nisu hteli da izađu na teren dok se nije raščistila tribina sa partizanovcima, iako ni Pazarci nisu bili cvećke.\nU ovoj zemlji nas ratni zločinci i duhovi prošlosti uporno progone i poput utvara se vraćaju, kao da hoće da nas podsete da smo bespovratno izgubljeni slučajevi.\nMi prosto kao da volimo da budemo zatucani, pa fudbal i fudbalske utakmice koristimo za sukobe i podele, koje, u postojećem stanju, ne da nisu potrebne, nego su za nevericu, najblaže rečeno. Volim da se dohvatimo za vratove, pa to ti je.\nDa navijači u nedelju uveče na utakmici Novog Pazara i Partizana, nisu bili odvojeni ogradama, možda hvatanje za vratove ne bi bilo samo figurativno i možda ne bi ostalo na rečima.\nDok su jedni skandirali Naseru Oriću i sporadično vikali „Žuta kuća“, aludirajući na gnusobu albanskih terorista u kojoj su Srbima vađeni organi da bi posle bili prodavani – drugi su odgovarali skandiranjem Ratku Mladiću ili „nož, žica, Srebrenica“.\nOstaje samo pitanje navijačima – dokle, bre?! Kako vam više nije muka? Šta vi svi zajedno branite i napadate?\nZamislite sad ovaj paradoks: Neki Milan živi u Novom Pazaru, navija za Partizan i ide na utakmice. Svakog dana ide i u prodavnicu kod nekog Mustafe i s njim je dobar.\nA onda ode na tribinu i pretvori se u budalu koja, između ostalih vređa i tog svog komšiju sa kojim se privatno druži.\nIli besmislicu da neko iz Beograda dođe u Novi Pazar i onda „prodaje srbovanje“ ili provocira nekoga odande. Dakle, ne zanima me ko je prvi počeo sa prozivkama, svejedno nije previše bistar.\nNavijači Novog Pazara možda jesu isprovocirani, ali, hej, imaš kod kuće srpski pasoš a vičeš: „Ovo je Turska“. Ko to može da razume.\nNe kapiraju da normalan svet gleda šta je ko po tome kakav si čovek, a ne u kakvu i koju bogomolju ideš. Bojim se da će kod nas proći još mnogo vremena pre nego se tu bilo šta promeni.\nJoš je od svega manje jasno kakav um može da skandira i podržava ratne zločince. Kako god se oni zvali.\nDok god se budemo bavili takvim stvarima na tribinama, ostaćemo osakaćeni za bilo kakvu mogućnost da jedni drugima pružimo ruku, što bi trebalo da uradimo.\nPazarci su u više navrata pravili skandale što natpisima i transparentima, što skandiranjem. Još uvek se pamte „Kosovo je pored Srbije“, „Rešen rebus, srce, bubreg, pluća, živela Žuta kuća“.\n— SportBot (@SportBot11) August 8, 2021\nIsticali su i turske zastave, skandirali Aćif efendiji, pravili su bombe sa ekserima i to bacali među gostujuće navijače.\nNije jasno šta tačno nameravaju time da promene, pošto će efekat biti verovatno kao i kod onih što sa tribina skandiraju protiv Aleksandra Vučića.\nKad smo već kod njih… Trebalo bi da znaju da ne mogu da se ponašaju kao šerifi gde god se pojave. Činjenica je da su u više navrata pokazali bahatost i da im mesto, grad, vreme nisu bili nikakva prepreka.\nToga je bilo i za vikend na tribinama pazarskog stadiona, uz ostale međusobne uvrede i koškanje na terenu.\nDok se sve to dešava, klubovi u Srbiji se uglavnom dodvoravaju navijačima i ne čine nešto posebno da se takvi incidenti unapred spreče.\nStoga i klubovi snose odgovornost, između ostalog i za svinjariju kakvu smo videli u nedelju. A znate šta je možda najluđe od svega? Što bar 90 posto ovih što viču „nož, žica, Srebrenica“ nikad nisu videli tu Srebrenicu, ni na mapi.\nKao što i ovi što skandiraju Naseru Oriću, nemaju pojma za šta je taj sve odgovoran i šta je radio.\nPrekid utakmice u Novom Pazaru. Navijači Partizana skandiraju Nož žica Srebrenica i Ratko Mladić. pic.twitter.com/9BgYFjMePr\nDan posle incidenta, novopazarski klub je opisao kao „neprihvatljive parole navijača koji su se nalazili na zapadnoj tribini stadiona“. Takve stvari ne treba da se relativizuju, pošto nije bitno ko je prvi počeo, gadostima jednostavno nema mesta na stadionima.\nS druge strane, navijači Partizana u jednoj utakmici tuku svoje sugrađane jer viču protiv Vučića, pošto su prethodno tražili da „nema politike na tribinama“, a već u nekom sledećem meču po političkoj liniji provociraju svoje zemljake sa juga Srbije.\nBaš ih briga što za isticanje zastave Ratka Mladića UEFA opet može da reaguje i kazni im klub. Ili jednostavno da nastavi da ga etiketira jer je južna tribina van razuma.\nViše onih iskrenih navijača Partizana je komentarisalo baš da se neviđena šteta pravi klubu zbog takve skupine kakva je sada na jugu. Pa će posle neko drugi da bude kriv kad nas sve kolektivno sa strane prozivaju da se bavimo politikom na tribinama i još lepe etiketu onih koji podržavaju zločince.\nTo je tek posebna priča. Ne zna se ko je gori kad skandira, čisto da bi provocirao onog drugog, imenima Orića ili Mladića (ili nekog trećeg), koje onda stavi u fioku i zaboravi do sledeće prilike kada ga izvuče da bi se predstavio kao žešći nacionalista. Svašta…\nSAOPŠTENJE ZA JAVNOST NAKON UTAKMICE IZMEĐU NOVOG PAZARA I PARTIZANA U javnosti su se pojavili informacije a naročito…\nPosted by Fk Novi Pazar – Zvanična stranica on Monday, August 9, 2021\nFudbal tu ostaje onako poslednja i najmanje bitna stvar, a rezultata sa utakmica na kojima se dese onakve scene, malo ko se i seća.\n„Novi Pazar ostaje fudbalski grad i grad sporta, u njemu su svi dobrodošli. Želimo da se sa svima takmičarski nadmećemo i uvek ćemo osuditi neprimerene postupke naših navijača a gostujući navijači koji fer i sportski navijaju za svoj klub su uvek dobrodošli. Takođe nećemo dozvoliti da naš stadion bude mesto izražavanja najprimitivnijih nacionalističkih i političkih strasti“, pišu Pazarci između ostalog u saopštenju.\nNažalost, bojim se da će ove želje, kada je reč o kontekstu srpskog fudbala i politike na njegovim tribinama – ostati samo utopija.\nBONUS VIDEO: Milica Mandić se naježila zbog vaterpolista Srbije i ostala bez reči zbog murala\n"Grobari"FK Novi PazarFK PartizanHuliganiNaser orićNavijaciRatko Mladić


Кompanija NIS predstavila Izveštaj o održivom razvoju za 2018. godinu | Energetski portal Srbije\nКompanija NIS predstavila Izveštaj o održivom razvoju za 2018. godinu\nKompanija NIS svečano je juče predstavila Izveštaj o održivom razvoju za 2018. godinu, deveti po redu od početka izveštavanja 2011. godine.\nU Rektoratu Univerziteta u Beogradu javnosti su saopšteni poslovni rezultati i predstavljene aktivnosti NIS-a na polju održivog razvoja koje, kako ističu u ovoj kompaniji, sprovode sa rešenošću da podrže zajednicu u kojoj posluju, a naročito mlade kao nosioce budućeg razvoja.\n„Mi u našoj kompaniji pokušavamo da se fokusiramo na investiranje u zajednicu, jer nam je važan ne samo održivi razvoj kompanije, već i cele zajednice. Stoga ulažemo mnogo napora, vremena i novca u razvoj zajednice u kojoj poslujemo. Ovi ciljevi su postavljeni u našu strategiju i naš ključni partner u njihovom ostvarivanju je Vlada Republike Srbije“, kaže Kiril Tjurdenjev generalni direktor NIS-a.\nIzveštaj o održivom razvoju, koji je u skladu sa vodećim GRI standardima u oblasti održivog poslovanja, verifikovala je nezavisna revizorska kuća „Ernst&Young“.\nU izveštaju se navodi da je poslovni prioritet NIS-a u 2018. godini bio nastavak ulaganja u razvojne projekte, u koje je investirana ukupno 41 milijarda dinara, 55 odsto više nego godinu dana ranije.\nU projekte zaštite životne sredine uloženo je 320 miliona, dok je za realizaciju društveno odgovornih programa izdvojeno oko 408 miliona dinara. Neto dobit iznosti 25,1 milijardu dinara.\nMinistar rudarstva i energetike Aleksandar Antić je istakao da je ponosan što NIS kao jedna od najznačajnijih kompanija u energetskom sektoru Srbije ogromnu pažnju posvećuje održivom razvoju.\n„Tu želim posebno da podcrtam da sam kao ministar zadovoljan uspesima i rezultatima koje postižemo kad je u pitanju povećanje učešća obnovljivih izvora energije u našoj ukupnoj potrošnji, ali da je pred nama ogroman prostor u kome moramo da budemo daleko uspešniji kada je energetska efikasnost u pitanju i stvaranju uslova u kojima će i Srbija biti društvo koje će energiju daleko kvalitetnije koristiti“, rekao je Aleksandar Antić.\nU Kapetan Mišinom zdanju održana je i panel diskusija pod nazivom „Ulaganje u mlade za održivu budućnost Srbije“, na kojoj su učestvovali i ministri Slavica Đukić-Dejanović, Zlatibor Lončar i Mladen Šarčević.


Danas nastavak karnevalskih fešti | Share Montenegro\nHome Dešavanja Danas nastavak karnevalskih fešti\nNow reading: Danas nastavak karnevalskih fešti\nProgram Zimskog Kotorskog karnevala nastavlja se danas abrumima u Budvi u 17 sati i Kotoru od 18 sati i 30 minuta, uz Kapa kotorskog karnevala, Gradsku muziku i mažoretke plesnog studija “Alisa”, koje će sjutra na Velikoj sceni kotorskog Kulturnog centra imati svoj koncert.\nIzložba karnevalskih kostima biće otvorena u četvrtak, 28. februara u staklenoj Galeriji u 19 sati.\n„Svi smo mi Fešta“ naziv je XXIV koncerta mažoretki „Fešta“ koji će, uz podršku „Feštine akrobatik grupe“ biti na Velikoj sceni Kulturnog centra 1. marta od 19 sati.\nDrugi abrum u Kotoru održaće se dan prije karnevala, 2. marta u 11 sati. Nakon toga na Trgu od oružja nastupiće plesna grupa Infinity dance, kao uvod u koncert grupe Trio Gušt.\nTradicionalni kotorski maskenbal održaće se u subotu 2. marta od 20 sati u Poslovnom centru „Vukšić“. Goste će zabavljati Tri kvarta i Trio Gušt.\nProdaja ulaznica, po cijeni od 15 eura je na Kamenom kiosku od 09h do 12 i od 15 do 18 sati.\nProgam Tradicionalnog Kotorskog Karnevala završava se u nedjelju 3. marta velikom karnevalskom povorkom glavnom gradskom saobraćajnicom od 15 sati.\nSuđenje karnevalu biće na Trgu od oružja, a spaljivanje na Maceu.\nU karnevalskoj noći nastupiće „Terraross“, poznati feštađunski orkestar iz Pulje i Goran Karan sa bendom”Vagabundo”. Na dan karnevala iz štampe će izaći humoristično-satirični list ”Karampana”.\nOrganizator fešte je JU Kulturni centar „Nikola Đurković“ Kotor, suorganizator Turističa organizacija Opštine Kotor, partner u organizaciji NVO ”Fešta” Kotor, a pokrovitelj Opština Kotor.


Nuno je trajao tri meseca, a koji je najkraći angažman u PL? - Sportklub\nNuno je trajao tri meseca, a koji je najkraći angažman u PL?\nStefan Davidović Autor:Stefan Davidović8. nov. 202110:001 komentar\nGeorge Wood/Getty Images\nNi nagrada za najboljeg menadžera u Premijer Ligi više ne može da vam osigura budućnost u jednom klubu. Nuno Espirito Santo je zbog četiri poraza na šest utakmica otpušten iz Totenhema, svega tri meseca od početka sezone, odnosno pet meseci otkako je poptisao ugovor sa klubom.\nIpak, bilo je u Premijer Ligi i kraćih menadžerskih angažmana. Podsećamo se onih pet najkraćih, a saznaćete i ko drži negativan rekord.\n#5 Teri Konor – Vulverhempton (91 dan)\nKonor je veći deo trenerske karijere radio kao asistent. Upravo je sa tog mesta promovisan u menadžera Vulvsa 2012, u trenutku kada je tim bio u zoni ispadanja.\nMik Mekarti ostavio je ekipu na 18. mestu u Ligi, ali Konor nije uspeo da unese pozitivnu promenu.\nKlub je izgubio sedam od poslednjih mečeva u sezoni. Zbog samo jednog osvojenog boda od mogućih 24, ne samo da Konor više nije bio prvi trener, već se i razišao sa klubom nakon 13 godina saradnje.\n#4 Kike Sančes Flores – Votford (85 dana)\nMenadžerska stolica u Votfordu verovatno je najusijanija od svih u Premijer Ligi. Treneri u ovom klubu smenjuju se kao na vrtešci, što je na svojoj koži osetio i Vladimir Ivić.\nIpak, negativni rekorder kluba je Kike Sančes Flores koji iza sebe ima čak dva mandata. Onaj drugi potrajao je znatno kraće od prvog, samo 85 dana.\nŠpanac je u sezoni 2015-2016 odveo Votford do 13. mesta, što je zapravo njihov drugi najbolji plasman u Premijer Ligi. Ne treba zaboraviti ni polufinale FA Kupa.\nAli kada se vratio u klub kao dobro poznato lice i zamenio zemljaka Havija Grasiju, nije potrajao ni tri meseca. Otpušten je u decembru 2019. zbog katastrofalnih rezultata i samo jednog osvojenog boda na osam mečeva koliko je vodio ekipu.\n#3 Bob Bredli – Svonsi (85 dana)\nBredli je ušao u istoriju kao prvi američki menadžer u Premijer Ligi, ali njegov angažman u Svonsiju pamti se iz nekih drugih, ne tako afirmativnih razloga.\nPre nego što je nasledio Frančeska Gvidolina u klubu iz Velsa, pet godina je predvodio reprezentaciju SAD, i još dve godine nacionalni tim Egipta.\nEpizoda u Svonsiju bila je najneuspešnija u njegovoj trenerskoj karijeri. Navijači su se od samog starta okrenuli protiv njega, s obzirom da kao vlasnici 21% deonica u klubu nisu bili konsultovani oko izbora novog trenera.\nNuno Espirito Santo dobio otkaz u Totenhemu\n1. nov. 2021 13\nKonte: Veliki je izazov, ovaj tim može mnogo da napreduje\n5. nov. 2021 0\nMislilo se da je Bredli imenovan za trenera isključivo zbog toga što je Amerikanac, pošto su i vlasnici bili iz SAD.\nUčinak od dve pobede, sedam poraza i dva remija, uz čak 29 primljenih golova pokazao je da su navijači bili u pravu.\n#2 Frank de Bur – Kristal Palas (77 dana)\nHolandska legenda je na teži način naučila koliko je trenerski posao u Premijer Ligi nezahvalan.\nU Kristal Palasu su iz nekog razloga verovali u De Bura pa su mu dali trogodišnji ugovor.\nAli to što ste Holanđanin, sunarodnik velikih Rinusa Mihelsa i Johana Krojfa nije dovoljan preduslov da budete veliki trener.\nKada je Palas pod vođstvom De Bura naređao četiri poraza, mnogi su se zapitali šta su čelnici londonskog kluba zaista videli u ovom čoveku.\nDe Bur je još jednom nadmašio samog sebe, ali u negativnom smislu. Ostao je u engleskom fudbalu osam dana kraće nego u italijanskom, pošto je prethodno dobio otkaz u Interu posle svega 85 dana.\n#1 Rene Mulenstin – Fulam (75 dana)\nHolanđanina pamtimo kao člana stručnog štaba Mančester Junajteda, gde je radio od 2007. do 2013. Posle kraćeg boravka u ruskom Anžiju, Mulenstin se vraća u engleski fudbal da bi radio kao jedan od trenera u Fulamu.\nUbrzo nakon što je smenjen njegov sunarodnik Martin Jol, preuzeo je ulogu menadžera u klubu sa Krejven Kotidža.\nForsiranje mladih igrača, i čak osam debitanata prebačenih iz U21 ekipe bio je Mulenstinov pokušaj da promeni nešto u Fulamu.\nAli, bezuspešno. Nakon samo dva i po meseca, londonski tim ponovo je promenio menadžera, a na njegovo mesto došao je Feliks Magat.\nFrank de BoerFulham FCNuno Espírito SantoQuique Sanchez FloresTottenham HotspurWatford FC


DODIK:Drago mi je da Haradinaj doživljava Srpsku kao državu! | Region | Kurir\n25.05.2019. 15:32h 25.05.2019. 15:32h\nBANJALUKA - Predsedavajući Predsedništva BiH Milorad Dodik rekao je danas da mu je drago da premijer samoproglašenog Kosova Ramuš Haradinaj doživljava Republiku Srpsku kao državu, čak i ako je zlurado personalizuje na način da je zove "Dodik država".\nNa pitanje kako komentariše Haradinajevu izjavu da svima mora da bude jasno da "Dodik države" neće biti na KiM, Dodik je rekao da do konačnog dogovora Beograda i Prištine koji će biti prihvatljiv za sve ostaje činjenica da je Republika Srpska jedan od dva sastavna dela BiH, a da su Kosovo i Metohija sastavni deo Srbije.\n"Haradinaj je ipak u jednom delu u pravu kada promišlja na način da rešenje kosovskog pitanja vezuje za Republiku Srpsku i BiH, jer je svima jasno da na ovako malom prostoru ne može biti prihvatljiva ni održiva politika dvostrukih standarda", naglasio je Dodik.\nDOBRO SE DOBRIM VRAĆA: Mitar pronašao torbicu sa 100.000 evra i vratio vlasniku, a posle dve godine stigla nagrada i ostavila ga u šoku! (FOTO)\nOSTALA BEZ MUŽA PRVE BRAČNE NOĆI: Marijin suprug pogino vraćajući se sa svadbe, dan posle sahrane za sve je imala SAMO JEDNU MOLBU!\nBIHMilorad DodikRamuš HaradinajRepublika Srpska


Bastijančić: Zakonodavstvo ne propisuje obavezu da se lokalni izbori održe u jednom danu\nSAVJETNIK PREDSJEDNIKA ZA USTAVNI SISTEM I PRAVNA PITANJA\nPodnaslov: SAVJETNIK PREDSJEDNIKA ZA USTAVNI SISTEM I PRAVNA PITANJA\nTizer: Izborno zakonodavstvo Crne Gore ne sadrži nijednu pravnu normu, koja na bilo koji način konstituiše obavezu predsjednika države da raspiše lokalne izbore, tako da oni budu održani u jednom danu, saopšteno je iz kabineta Mila Đukanovića.\n14.04.2022 - 14:29 | .\n“Kao i Odluku o raspisivanju (redovnih) izbora za odbornike Skupštine opštine Plužine i Skupštine opštine Žabljak, prema kojima će se svi pomenuti lokalni izbori održati 5. juna”, kazao je on.\nBastijančić je podsjetio da je Đukanović u srijedu donio Odluku o raspisivanju izbora za odbornike u skupštinama Bijelo Polje i Šavnik, koji će biti održani 12. jula.\n“Ove odluke, već su integralni dio pravnog poretka države, a njihova ustavnost i zakonitost neupitna, kakav će biti slučaj i sa svim donesenim odlukama u vezi sa predmetnom problematikom, u sagledivom predstojećem vremenskom period”, poručio je on.\nBastijančić je naglasio da izborno zakonodavstvo ne sadrži nijednu pravnu normu, koja na bilo koji način konstituiše obavezu predsjednika države da raspiše lokalne izbore u jednom danu.\n“Kao vjerodostojno svjedočanstvo tome stoji i ranija neujednačena praksa, što se jasno zaključuje uzimajući u obzir uporednu nepobitnu činjenicu da su 20. maja 2018. godine održani izbori u Plužinama, a nedjelju dana kasnije u Glavnom gradu i u još 10 opština, čijim odbornicima u junu, odnosno julu ove godine ističe mandat”, kazao je savjetnik crnogorskog predsjednika.\nOn je ocijenio da se u pogledu opravdanosti i oportunosti konkretnog zahtjeva da se izbori za odbornike održe u jednom danu, ne može govoriti izlovano i otrgnuto od nestabilnog institucionalnog ambijenta političkog sistema i kontinuirane ili periodične blokade funkcionisanja više značanijih ili najznačajnijih državnih zbornih organa, kakvi su Vlada i Skupština.\nKako je kazao, o ovako važnom pitanju, ali i na druge bitne društvno-ekonomske teme, neophodno je što prije otvoriti argumentovanu i inkluzivnu debatu, tamo gdje joj je i mjesto - u najvišem crnogorskom predstavničkom i zakonodavnom domu.\n“Ta debata bi mogla dovesti do usaglašenih rješenja, ali i otpočinjnja njegovog više od mjesec dana očekivanog prvog - redovnog proljećnjeg zasijedanja”, kazao je Bastijančić.\nPrema njegovim riječima, u izbornoj materiji, predsjednik Crne Gore će postupati saglasno duhu i slovu Ustava i zakona o izboru odbrnika i poslanika i lokalnoj samoupravi.\nTagovi: Lokalni izbori, raspisivanje, boris bastijančić


Festival "Dani Brazila" - Novosadski samba karneval | City Hostel\nFestival "Dani Brazila" - Novosadski samba karneval\nFestival “Dani Brazila” – City Hostel na novosadskom samba karnevalu\nJoš 3 dana! City Hostel Novi Sad je počeo sa odbrojavanjem do jednog od najegzotičnijih festivala na našim prostorima.\nFestival "Dani Brazila” – novosadski samba karneval po četvrti put od 16. do 18. avgusta 2013. godine otvara vrata egzotičnog Brazila i posetiocima omogućava nova saznanja, pruža brojne kulturne sadržaje, ali pre svega doprinosi nezaboravnoj zabavi. Prošle godine festival je privukao pažnju preko 8000 posetilaca čime je pokazao da može da se poredi sa većim svetskim festivalima ovog tipa.\nProgram festivala koji se odvija na više različitih lokacija, obuhvata edukativni i kulturni program, a završnica je, po staroj recepturi, ovekovečena u bogatoj i egzotičnoj samba karnevalskoj povorci.\nRadionice kapuere, samba plesa i samba udaraljki vode strani i domaći renomirani predavači, dok kulturni programi i noćne zabave privlače preko 1500 posetilaca.\nFestival “Dani Brazila” – novosadski samba karneval svojim atraktivnim i bogatim programom uspeo je da Novi Sad predstavi kao modernu turističku destinaciju, a Novosađanima pruži jedinstveni letnji kulturni ugođaj.\nDobri utisci i pozitivni komentari važan su motiv da Festival ove godine bude još veći i posećeniji.\nNe propustite ovu jedinstvenu priliku da doživite egzotičnu atmosferu brazilskog karnevala! Dok se za organizaciju i dobru zabavu brinu Udruženje ARTKOR, Capoeira Senzala Novi Sad, škola sambe “Sambansa” i mnogi drugi, za ugodan smeštaj za vreme festivala pobrinućemo se mi – City Hostel Novi Sad!


Vaš NEDELJNI horoskop od 9. do 16. jula 2018. - PRess Serbia | PR PRess team\nVaš NEDELJNI horoskop od 9. do 16. jula 2018.\nPrikupljate informacije sa više strana i stalo vam je da ostvarite niz značajnih ciljeva u poslovnim pregovorima. Važno je da zvučite dovoljno ubedljivo i da pridobijete ozbiljnu podršku kod većine saradnika. U privatnom životu većina događaja je krenula pozitivnim tokom, osećate se spokojno i zadovoljno uz blisku osobu.\nPostoje niz važnih ciljeva koje možete da ostvarite vešto ili na neki od zaobilaznih načina. Oslonite se na svoju intuiciju i na poznatu strategiju koju primenjujete u odnosu sa saradnicima. Očekuju vas uspeh i prijatni događaji. Preplavljuje vas romantično raspoloženje i priželjkujete nova uzbuđenja kroz zajednički vrhunac.\nDelujete vrlo ambiciozno i pokušavate da procenite najbolji trenutak u kojem biste pred okolinom plasirali svoje poslovne ideje. Neko vas u svemu podržava, ali od vas očekuje da se revanširate u velikom stilu. Doživljavate novu emotivnu bliskost u odnosu sa partnerom. Sada u ružičastim bojama gledate na svet oko sebe.\nSada je povoljan trenutak da preuzmite izvesni rizik i odgovornost pred saradnicima. Potrebno je da podvučete crtu i da se opredelite za novi model uspešne saradnje. Ne možete sve držati pod svojom kontrolom i ne treba da se dokazujete na pogrešnim stranama. Primećujete da postoje neke čudne ili zagonetne situacije u ljubavnom odnosu. Smišljeno zatvarate oči pred stvarima koje vam se ne dopadaju, ali to je samo privremeno rešenje.\nMoguće je da ste ishitreno napravili neku pogrešnu poslovnu procenu, tako da vas očekuju različiti komentari i komplikacije u odnosu sa saradnicima. Okolnosti se brzo menjaju, razmislite na koji način treba da sačuvate svoje interese. Važno je da pokrenete odgovarajuću inicijativu i da na vreme korigujete svoje propuste. Zbog emotivnih žaoka koje trpite u odnosu sa partnerom, delujete napeto i nervozno. Smirite zajedničke strasti.\nAko previše forsirate svoje ideje ili interese neko bi mogao da vas okarakteriše na pogrešan način. Bolje je da prihvatite saradnju pod određenim uslovima, čak iako mislite da vaše ideje predstavljaju mnogo naprednija rešenja. U odnosu sa voljenom osobom, važno je da uvek sledite svoja osećanja ili unutrašnji glas koji imate.\nOčekujete uspešno okončanje nekih poslovnih pregovora i spremno pokrećete novu inicijativu. Na vas stimulativno deluju i nove informacije o promenama unutar poslovnog tima ili mogućnost za uvećanom zaradom. Vaš ljubavni odnos nije preterano idiličan, ali to vam neće smetati da se predstavljate u punom sjaju. Svesno upražnjavate određenu dozu emotivnog rizika, pomalo pozirate u nečijem društvu i delujete nonšalantno. Računate na neke skrivene namere.\nOsmislite dobar redosled poteza kako biste obezbedili podršku okoline i uspešne rezultate. Potrebni su vam diplomatski maniri i kompromisna varijanta, kao uspesna formula koja donosi korisna ili dugorocnija rešenja. Dovoljni su vam mali emotivni podsticaji, da biste osetili veliki zanos ili sreću u blizini voljene osobe.\nVaš horoskop za dan 9. jul 2018.


S VREMENA NA VREME: Pet izgovora mogu da posluže u trenucima kada vam nije do seksa : Nadlanu.com\nObjavljeno 13. okt 2021. / 14:15:51\nAko se intenzitet vaše želje za seksom ne poklapa baš uvek sa intenzitetom vašeg partnera, a ne želite da on misli da vam nije privlačan, izgovori su dobrodošli. Razgovor na temu želje za seksom zna da bude poprilično škakljiv, i ako zaista u vašoj vezi ne postoji neki problem koji vas navodi da ne želite seks, mali bezazleni izgovori su oni za kojima možete da posegnete s vremena na vreme. Naši – izgovori – idu malo dalje od klasične glavobolje, koja otkriva vašu nameru.\nAko sa svojim voljenim podelite informaciju da se osećate poprilično naduto i da vas stomak boli jer ste se prejeli tokom večere, njemu neće biti do seksa sa vama. Niko ne želi da još više doprinese nelagodnosti koju oseća voljena osoba. Nadutost je vaš ključni izgovor koji je vrlo lako odglumiti.\nAko vam nije neprijatno da o tome ragovarate sa svojim voljenim, istaknite kako u poslednje vreme imate problema sa zatvorom i da vam nije prijatno da vodite ljubav dok se stvari ne regulišu, za dva-tri dana naravno.\nAko smišljanje zdravstvenih razloga nije nešto u čemu uživate, postoje i drugi načini da izbegnete seks. Ako krene da vas ljubi i grli, inicirajući seks, recite svom voljenom da vas uzbuđuje ako malo odložite zadovoljstvo. Šapnite mu šta planirate da mu radite sledeće veće i on će vam rado "progledati kroz prste".\nAko se pripremate za odlazak u krevet, i primetili ste da je vaš voljeni oran za seks, ali vi baš nešto i niste, pripremite sebi okrepljujući masku za lice. Zvuči drastično (i pomalo zastrašujuće, ako pitate muškarce) ali momci moraju da poštuju ženske rituale lepote. Kada vas vidi sa tom zelenom kremom na licu, neće poželeti da bude intiman sa vama.\nbolovi u stomakuizgovorimaska za licemenstruacijanadutostodlaganje zadovoljstvaseksulepšavanjezatvorženska lepota


Sajam zapošljavanja za studente i diplomce tehničko-tehnoloških fakulteta - Klix.ba\nPosao Sajam zapošljavanja za studente i diplomce tehničko-tehnoloških fakulteta\nSajam zapošljavanja za studente i diplomce tehničko-tehnoloških fakulteta "JobFAIR '14 - Iskoristi svoju šansu!" otvoren je danas u Sarajevu.\nOrganizator dvodnevnog sajma je Udruženje studenata elektrotehnike Evrope - EESTEC, a ovogodišnji sajam je šesti u Sarajevu.\nCilj JobFaira je da studentima pruži priliku da razgovaraju s predstavnicima raznih preduzeća te da se informiraju o kriterijima prilikom zapošljavanja.\nUime organizatora Ena Vuk za Agenciju Fena je kazala da će studenti imati priliku razgovati s petnaestak predstavnika firmi te ostaviti CV u bazu, što predstavlja šansu da ih poslodavci pozovu na razgovor na posao.\nPodaci od ranijih godina govore da su na taj način posao dobili deseci studenata i diplomaca.\nTakom sajma predstavnici kompanija informirat će posjetioce o načinima rada unutar kompanije, programima zapošljavanja, usavršavanja i praksi koje imaju te im pružiti detaljne informacije o profesionalnoj i ličnoj karti koju potencijalni uposlenici trebaju ispuniti.\nSajam su organizirali studenti umreženi EESTEC-om koji je na Elektrotehničkom fakultetu nastao prije sedam godina. Dekan tog fakulteta Narcis Behlilović pozdravio je ideju sajma, a istakao je da su studenti time pokazali punu zrelost i odgovornost.\nKazao je da društvena zajednica još ne prepozanje puni smisao inženjerskog poziva te da su sajmovi u organizaciji mladih ljudi velika stvar.\nSajam će biti otvoren sutra do 17 sati u prostorijama Nacionalne i univerzitetske biblioteke BiH.\n2h 17min 39\n3h 28min 12


Uredništvo portala Radiosarajevo.ba zahvalilo na podršci i brzoj reakciji policije\nRedakcija portala Radiosarajevo.ba upućuje riječi zahvalnosti predstavnicima institucija sa svih razina vlasti, međunarodnim organizacijama i ambasadama koji su pokazali interes, uputili podršku i osudili gnusan atak na medijske slobode\n“Urednički kolegij portala Radiosarajevo.ba izražava zahvalnost policijskim službenicima Ministarstva unutrašnjih poslova Kantona Sarajevo, komesaru Nusretu Selimoviću i resornom ministru Admiru Katici, na brzoj reakciji, identificiranju i privođenju pravdi odgovornih za atak na redakciju našeg portala u petak, 27. septembra, te prijetnje uredništvu i novinarima”, saopćio je jutros Urednički kolegij portala.\n“Također, upućujemo izraze zahvalnosti pripadnicima Obavještajno-sigurnosne agencije (OSA) Bosne i Hercegovine koji su blisko sarađivali sa službenicima MUP-a KS u rješavanju i dokumentiranju slučaja koji je uznemirio novinarsku zajednicu.\nVjerujemo upravo da novinarska solidarnost, uz adekvatan rad institucija države, može biti put ka zaštiti novinarskih sloboda i stvaranju ozračja u kojem će profesionalni novinari u Bosni i Hercegovini imati uvjete za normalan rad, u najboljem interesu našeg društva i države.\nSamo na taj način možemo spriječiti da se slični napadi ponove u Sarajevu i Bosni i Hercegovini”, stoji u saopćenju Uredničkog kolegija portala Radio Sarajevo.\n#mup ks#napad na novinare


Popović obišao ugrožene i najavio pomoć u kontinuitetu | Radio Kosovska Mitrovica\nPopović obišao ugrožene i najavio pomoć u kontinuitetu\n3. January, 2020 15:34 |\nPredsednik opštine Gračanica Srđan Popović nastavio je sa obilaskom socijalno ugroženih porodica, sa ciljem da im pomogne u rešavanju problema sa kojima se susreću.\nZajedno sa direktorom zdravstva i socijalnog staranja, Aleksandrom Popovićem i direktorom Centra za socijalni rad, Nemanjom Petkovićem, Popović je obišao porodice Filipović i Jorgić.\nPredsednik je prvo obišao petočlanu porodicu Filipović u Novom Badovcu, kojoj je uručio pakete sa osnovnim životnim namirnicama, a najmlađim članovima novogodišnje paketiće.\nSupružnici Milan i Gordana sa troje maloletne dece žive od socijalne pomoći i dečijeg dodatka, što, kako kažu, nije dovoljno da obezbede pristojan život.\n„Socijalna davanja nisu dovoljna, imamo troje dece od kojih su dvoje školarci, pa je veoma teško finansirati sve. Potrebno je podmiriti račune za struju i vodu, obezbediti obuću, odeću, hranu. Isključili su nam struju zbog duga, trudimo se da to ne budu veliki dugovi, izdvajamo koliko možemo, ali na žalost to nije dovoljno. Ostali smo bez ogreva i predsednik Popović nam je obećao da ćenam u toku dana dopremiti drva“, kazao je Milan Jorgić.\nMilanova supruga, Gordana zahvalna je predsedniku Popoviću i njegovim saradnicima što su ih posetili i što nisu zaboravljeni.\n„Hvala na predivnim paketićima koje je uručio našoj deci. Nadam se da će nam pomoći da rešimo naše brojne probleme, nezaposlenost je prvi. Hoćemo da živimo od svog rada a ne od socijalnih davanja“, kazala je Gordana Filipović.\n„Mama i tata nisu mogli da nam kupe paketiće za Novu godinu, ovo su nam prvi paketići, mnogo smo se obradovali“, kazala je Tijana Jorgić.\nPopović je potomo bišao i četvoročlanu porodicu Miloša Jorgića, koji u Gračanici, takođe, žive od socijalnih primanja i žvi sa ocem, majkom i devetogodišnjom ćerkom Snežanom, kojoj nije u mogućnosti da obezbedi da ove godine sa svojim vršnjacima ode na ekskurziju. Popovićimje, kao i Filipovićima, doneo je pakete sa osnovnim životnim namirnicama, a maloj Snežani novogodišnji paketić i obećanje da će otići na ekskurziju.\n„Teško zarađujem, radim privatno po pozivu razne fizičke poslove da bih prehranio porodicu. Žena me je napustila, ostavila dete, moram da se mučim. Hvala predsedniku Popoviću i Opštini Gračanica što se brinu za nas, ova poseta i pomoć mnogo mi znače. Obećali su da će i dalje pomagati i da će ćerka ipak otići na ekskurziju, zbog čega sam posebno srećan“, kazao je Miloš Jorgić.\nPredsednik opštine Gračanica Srđan Popović ističe da nastavlja sa posetama socijalno ugroženim porodicama, kako bi im pokazao da nisu same, da lokalna samuprava misli na njih i da će im pomoći.\n„Naš cilj je da dođemo do svake porodice kako bi znali da nisu same i da institucije moraju da pomažu na razne načine kako bi im život na ovom prostoru bio bolji. Moramo se potruditi da naš narod ovde opstane i ostane. Mi smo taj zadatak preuzeli i sigurno je da ovakvih poseta i pomoći neće biti samo u vreme praznika, već će mo tokom cele godine raditi u kontinuitetu, prioritet će nam biti bolji život naših meštana“, kazao je Popović.\n„Obišli smo porodice Filipović i Jorgić, videli na koji način možemo da pomognemo njihovu egzisteniciju. Posebno mi je drago što će mo maloj Snežani omogućiti da ove godine ode na ekskurziju sa svojim drugovima. Sigurno neće biti zaboravljeni i ubuduće će mo pomagati koliko smo u mogućnosti. Filipovićima će mo već danas dopremiti drva za ogrev, sigurno će ostati u toplomdomu, a videćmo da li i kako možemo da im pomognemo oko drugih dugovanja“, rekao je Popović.\nPorodice koje je predsednik Popović obišao juče i danas izabrane su u saradnji sa Centrom za socijalni rad. Direktor te insititucije Nemanja Petković istakao je spremnost da se pomogne porodicama koje su u teškom materijalnom stanju.\n„Kao što je predsednik Popović istakao, želja nam je da dođemo do svake porodice, da vidimo ko je su njihove egzistencijalne potrebe. Jer ukoliko ne dođemo donjih i učinimo vidljivim njihove probleme onda mi nismo ostvarili svoju misiju“, kazao je Petković.\nPredsednik Popović juče je obišao četiri socijalno ugrožene porodice u Ugljaru i Suvom Dolu.


Biljana Mićković dobitnica nagrade "Oktoih" | onogošt.me\nBiljana Mićković dobitnica nagrade "Oktoih"\nBiljana Mićković, profesorica geografije u nikšićkoj Osnovnoj školi „Braća Labudović“ i Mirjana Perović, profesorica crnogorskog-srpskog, bosanskog i hrvatskog jezika i književnosti u podgoričkoj Gimnaziji „Slobodan Škerović“ dobitnice su državne nagrade "Oktoih".\nŽiri je jednoglasno donio ovu odluku, saopšteno je iz Ministarstva prosvjete, nauke, kulture i sporta.\nNa konkurs za dostavljanje predloga za dobitnike državne nagrade "Oktoih" u 2021. godini stigao je 21 predlog.\nNagrada Oktoih dodjeljuje se građaninu Crne Gore ili pravnom licu koje ima sjedište na teritoriji Crne Gore za ostvarene izuzetne rezultate u oblasti vaspitanja i obrazovanja, kao i učeničkog i studentskog standarda.\nDržavnu nagradu „Oktoih“, koja se sastoji od plakete, diplome i novčanog dijela dobitnicima će uručiti ministarka prosvjete, nauke, kulture i sporta Vesna Bratić, 17. januara 2022. godine.


f Organska vina - Arhus Centar Subotica\nPodaci govore da organsko vino u svom meniju najradije vide ljudi od 21 do 34 godine, da o zdravijem vinu više razmišljaju žene, da se za njega više interesuju oni koji manje zarađuju (bogati više naginju tradicionalnim, lli verovatno skupim vinima).\nKako se procenjuje, u svetu posluje oko 2.000 organskih vinarija, od kojih je gotovo devet stotina u Francuskoj. Najveće površine organskih vinograda su u Italiji – oko 45.000 ha (45 % na Siciliji), potom u Španiji (21.000 ha) i Francuskoj (10.000 ha). U celoj Evropi ima oko 92.500 ha, što znači da je udeo vinogradarstva u organskoj poljoprivredi mali – oko 1 procenat. Međutim, iako se o organskim vinima uveliko govori, njihova sudbina zapetljana je u različitim tumačenjima organske proizvodnje i organskih proizvoda. U Evropskoj uniji donedavno nije bilo dozvoljeno zalepiti na flašu oznaku „organsko vino”, već samo opisnu napomenu: „proizvedeno od organskog grožđa”. Tek početkom februara, u Briselu, doneta je odluka da se na etiketu može staviti natpis „organsko vino”. Još važnije je to da, po tim novim pravilima, organska vina smeju sadržati sulfite, što je do juče mnogima bilo nezamislivo. To može ići u prilog tvrdnjama da sulfiti nisu štetni po zdravlje, ali može biti da je reč i o čisto finansijskim razlozima: sulfiti su ti koji omogućavaju vinima da duže traju.\nU Evropskoj uniji, za organska vina dozvoljeno je 100 jedinica sulfita za crvena vina i po 150 za bela ili roze, što je mnogostruko više od 10 jedinica dozvoljenih u SAD (i to samo ako se pojave prirodnim putem). Inače, kod konvencionalnih vina taj nivo je 350 jedinica.\nTo je vino napravljeno od grožđa uzgojenog na organski način, što podrazumeva striktnu primenu brojnih pravila i kriterijuma, a svaki proizvod koji želi da bude označen kao organski mora da dobije sertifikat kojim se dokazuje praćenje tih strogih pravila. Međutim, većina tih pravila ujedinjuju se u osnovnom postulatu ove proizvodnje: bez upotrebe pesticida, herbicida i hemikalija. Organski proizvođači takođe ne dodaju svojim vinima „arome”, čak ni poput malih prstohvata hrastovine, a koriste uglavnom samo bazične vinarske tehnike kao što je dodavanje kvasca radi fermentacije. Organska vina sadrže manje sulfita od tradicionalnih. Dodaju se vinu radi konzervacije, a stoprocentno organska vina čak uopšte ne sadrže sulfite, što je navodno dobro za organizam. Vinogradarstvo po principima organske proizvodnje podrazumeva proizvodnju zdravog grožđa i kvalitetnog vina. Uvažavaju se biološlci zakoni, podržavaju i unapređuju prirodna plodnost i biološki procesi u zemljištu, koristi njegova mikrobiološka aktivnost koja doprinosi pravilnoj ishrani loze. Obrada zemljišta svodi se na najmanju meru, a zabranjena je upotreba mineralnih đubriva i sintetičkih pesticida. Stalnom kontrolom proizvodnje koja se uklapa u zaštitu životne sredine, organsko vinogradarstvo osigurava kvalitet, očuvanje okoline i ljudskog zdravlja. Vinograd mora biti pre svega udaljen od industrijskih zagađivača, auto-puteva i zasada sa klasičnom proizvodnjom. U blizini treba posaditi pojas drveća i grmlja jer to povoljno utiče na prisustvo korisnih organizama i stabilnost agroekološkoh sistema. Sadržaj štetnih materija u zemljištu mora biti ispod propisanih vrednosti. Odluku o pogodnosti neke parcele za organsku proizvodnju donosi, nakon izvršene kontrole zemljišta vode i vazduha, ovlašćena osoba iz licencirane institucije. Pošto su zemljišta uglavnom siromašna organskom materijom, neophodno je dodati humus.


Hi-tech | dodato 24.12.2009.\nLogitech Harmony® One je dostupan po maloprodajnoj ceni od 199 evra\nLogitech donosi harmoniju u vreme praznika.\n“Ohrabujuće je čuti da će biti mirnije u dnevnim sobama ove godine!”\nIdealna slika familije okupljene na prazničnoj večeri uz propratni program na televiziji, ume da bude pokvarena raspravom oko daljinskog upravljača. Istraživanje sprovedeno od strane kompanije Logitech ipak daje tračak nade za harmonične praznike, bar kada je daljinski upravljač u pitanju. Oko 87 odsto Evropljana više voli da pregovara, deli ili prepusti kontrolu zabavnih uređaja jednom članu porodice, nego da se svađa oko toga.\nOve godine familije širom Evrope deluju posvećenije harmoničnim praznicima bez svađe oko daljinskog upravljača televizora. Prema istrživanju kompanije Logitech, koje je sproveo Lightspeed Research, samo četiri odsto Evropljana će izabrati raspravu oko kontrole daljinskog upravljača. Oko 20 odsto će pokušati da pregovara da bi dobili kontrolu bar tokom dela večeri, a svaki četvrti se uopšte neće truditi da dobije kontrolu nad daljinskim upravljačem.\nPreostalih 43 odsto učesnika varira u odgovorima, većina se dogovara šta će gledati i deli kontrolu, iako neki imaju opširnije odgovore o harmoničnom domaćinstvu. Jedan ispitanik je priznao, “Mačka sa kojom živim još uvek ne ume da koristi daljinski upravljač.”, a drugi je izjavio “Ja svom partneru dajem piće da bi zaspao.”\nLogitech-ovo istraživanje takođe pita ispitanike koje dugme bi dodali na svoj idealni daljinski. Pranje sudova je izbilo na prvo mesto, preko 40 odsto Evropljana bi najradije premotali unapred ovu obavezu. Na drugom mestu je zahtev da se familija pauzira posle praznične večere. Neke druge želje su se odnosile na harmoničniju za praznike, mir, ljubav, i naravno sneg.\n“Logitech je sproveo redovno istraživanje o tome kako korisnici koriste daljinske upravljače u svom domaćinstvu, pogotovo u vreme praznika kada ljudi provode vreme uz televiziju i druge vidove zabave,” rekao je Michel Landman, menadžer proizvoda za Harmony napredne daljinske upravljače kompanije Logitech za Evropu. “Ohrabujuće je čuti da će biti mirnije u dnevnim sobama ove godine!”\n“Voleli bismo da prisustvo Harmony daljinskih upravljača u domaćinstvima širom Evrope doprinosi na neki skroman način mirnijoj prazničnoj atmosferi. Potrebno je pritisnuti samo jedno dugme da bi se kontrolisali svi uređaji i gledao TV, slušala muzika, igrale igre ili uživalo u filmu!”\nNije potrebna komplikovana lista i dugo objašnjenje o tome kako koristiti sistem za kućnu zabavu. Harmony familija daljinskih upravljača pojednostavljuje kontrolu upotrebom sistema jedno dugme za željene aktivnost. Logitech Harmony® One daljinski upravljač je dostupan po maloprodajnoj ceni od 199 evra, i omogućava gledanje omiljenog filma, slušanje muzike, igranje igre ili uživanje u omiljenom programu, pritiskom samo jednog dugmeta.\n* 20 odsto Evropljana će pokušati da pregovorima dodju do kotrole daljinskog upravljača barem tokom dela večeri\n* Svaki četvrti neće ni probati da osvoji kontrolu nad daljinskim\n* Pet odsto će pokušati da flertuje da bi došli do daljinskog upravljača\n* Četiri odsto Evropljana će izabrati da se posvađa da bi došli do daljinskog\n* 40 odsto bi volelo dugme za premotavanje dela večeri koji se tiče pranja sudova\n* 19 odsto bi rado pauziralo familiju bar na 20 minuta posle praznične večere\n* A skoro svaki deseti (oko 9 odsto) bi utišao decu na sat vremena\nLogitech je svetski lider na tržištu periferija i bežičnih uređaja i vodeći inovator u oblastima upravljanja računarima, internet komunikaciji, digitalnoj muzici, kućnoj zabavi i gejmingu. Osnovan 1981, Logitech International je švajcarska kompanija čije se akcije nalaze na SWX Swiss Exchange (LOGN) i Nasdaq Global Select Market (LOGI) berzama.\nLogitech lansira kućište za Google TV\nŠvajcarska kompanija Logitech je objavila da će 6. oktobra lansirati kućište pod nazivom Revue, koje će omogućiti prist...\nLogitech web kamera za Mac računare\nLogitech je predstavio svoju prvu web kameru za Mac® računare. Nova Logitech® QuickCam® Vision Pro web kamera za Mac rač...\nguarnerius zurka srbija skc riblji specijaliteti facebook business apple internet ishrana koncert vina zemun festival mobilni telefoni kokteli ada ciganlija novi sad letnja basta sajam hitech novi beograd film o3one auto kola sex srpska kuhinja italijanska kuhinja bili smo rostilj zdravlje show magacin stari grad filmske vesti sava centar showbusiness exit bioskop drama rtv pink automobili muzicke vesti muzicka vest galerija 73 bioskopi beogradska arena hi tech web automobil premijera vikend auto ziva muzika nacionalna kuhinja iphone internacionalna kuhinja mobilni madlenianum fotografije moda zdrava hrana paste arena vip beograd zanimljivosti google komedija dom omladine visoke tehnologije dunav farma telenor izlozba


Produženje ugovora o radu trudnici u toku pripravničkog | Projekat pravne pomoći roditeljima u ostvarivanju prava iz radnog odnosa\nHome » Savjetovalište » Pitanja » Produženje ugovora o radu trudnici u toku pripravničkog\nPitanje od Kristine:\nInteresuje ako pripravnica u toku trajanja pripravničkog staža počne da koristi trudničko bolovanje, da li je poslodavac dužan da joj produži Ugovor o radu u kojem je naglašeno da obavlja pripravnički staž. Riječ je o pripravničkom koje traje jednu godinu, a ne o Stručnom osposobljavanju, obzirom da je Zakonom o radu propisano da se pripravnički staž produžava za vrijeme privremene spriječenosti za rad (član 39, stav 2) i da li je poslodavac dužan da joj isplaćuje punu zaradu za vrijeme trajanja trudničkog i kasnije porodiljskog bolovanja.\nOdgovor Pravnog savjetovališta udruženja Roditelji:\nIsto se odnosi i na pripravnički, ako u toku trudničkog bolovanja istekne Ugovor o radu. Bez obzira što se radi o pripravničkom poslodavac može da ga ne produži, a ako se u toku trajanja Ugovora koristi pravo na porodiljsko bolovanje onda ne smije da se raskine Ugovor već je isti u fazi mirovanja od dana kada je otvoreno porodiljsko bolovanje. Nakon prestanka korišćenja prava na porodiljsko bolovanje, porodilja se vraća na rad.


🎼 World Music Fest Zeman je trodnevni festival muzike svijeta, koji će se dešavati 15, 16. i 17. avgusta 2019. godine u Novom Pazaru.\n⭐ Muzički festival Zeman je jedan od namlađih festivala u regionu, rodivši se tek prošle godine. Ove godine donosi čulno sinergičan sadržaj – četiri koncerta, tri interaktivne radionice, kao i takmičenje Glas Zemana koji će se održavati posljednji dan Festivala.\nFestival će biti otvoren koncertom Damira Imamovića i Vasila Hadžimanova 15. avgusta u 20h, u Gradskom parku kod Kule Motrilje.


Auto osiguranje - Zemlja u kojoj deca ne ginu na putevima\nOd početka 2015. do danas ni jedno dete mlađe od 10 godina nije izgubilo život na putevima u Norveškoj, saopštio je Savet za bezbednost saobraćaja te zemlje, ističući da je takav rezultat postignut pre svega zahvaljujući povećanju svesti građana.\nAko se ovakav trend nastavi i u decembru, 2015. bi mogla da bude zabeležena u istoriji kao prva godina bez nastradale dece mlađeg uzrasta na putevima u Norveškoj.\n"Tokom 1970. u saobraćajnim nezgodama na putevima poginulo je skoro 100 dece, a isto toliko ih je teško povređeno. Danas vidimo da mere kao što su upotreba sigurnosnih pojaseva i dečijih sedišta, smanjenje brzine, ali i poboljšanje opšte bezbednosti automobila i puteva daju rezultat i spasavaju živote", izjavio je direktor norveškog Savet za bezbednost saobraćaja, Jan Johansen.\nNavodi se da su roditelji u Norveškoj stekli svest o neophodnosti da njihova deca budu pravilno vezana u automobilu ali i da je decu mlađu od četiri godine potrebno prevoziti u specijalnim dečijim sedištima koja su okrenuta u suprotnom smeru od smera kretanja automobila.\nZasluge za drastično smanjenje broja poginule dece tokom proteklih decenija pripisuju se i uvođenju oštrijih kazni za nebezbednu vožnju dece u automobilima, kao i većoj upotrebi zaštitnih kaciga biciklista, koji predstavljaju značajan segment u drumskom saobraćaju u toj zemlji.\nNe samo da bi 2015. u Norveškoj mogla da se okonča bez nastradale dece na putevima, već bi to mogla da bude i godina sa najmanjim brojem poginulih osoba u saobraćaju otkako se o tome vodi evidencija.\nZaključno sa novembrom, na norveškim putevima poginulo je 113 osoba, dok je 2014. u saobraćajnim nezgodama smrtno stradalo 147 ljudi. Najmanje Norvežana u saobraćaju nastradalo je 2012, kada je na putevima poginulo 145 ljudi.\n"Generalno, ljudi u Norveškoj danas imaju veću svest o bezbednosti u saobraćaju, a voze se i u sigurnijim automobilima i po boljim putevima nego što je to bio slučaj pre 10-15 godina", objašnjava Johansen.\n"Ipak, rekao bih da nema razloga za preterano slavlje ako se zna da je ove godine nastradalo čak 113 osoba - to je 113 ljudi previše", dodao je on.


Online edukacija nosilaca pravosudnih funkcija u okviru Centra za edukaciju sudija i tužilaca u Federaciji Bosne i Hercegovine u vrijeme pandemije COVID-19 virusa | Pravna Hronika\nS pojavom pandemije COVID-19 virusa došlo je do promjene u svim sferama života, pa samim time i u sferi obuke. „Tradicionalna“ obuka organizovana u vidu seminara, konferencija, okruglih stolova i dr. u ovom trenutku nije moguća, te je bilo potrebno iznaći nove načine obuke sudija i tužilaca u Bosni i Hercegovini. S tim u vezi, Centar za edukaciju sudija i tužilaca u Federaciji BiH uložio je dodatni napor kako bi se, u saradnji sa HELP projektom Vijeća Evrope u okviru projekta Evropske unije i Vijeća Evrope Horizontal Facility za Zapadni Balkan i Tursku (Horizontal Facility II), sudijama i tužiocima u Bosni i Hercegovini omogućilo učešće na online obukama u skladu s njihovim izraženim interesom. HELP (Human Rights Education for Legal Professionals) je glavna platforma Vijeća Evrope za obrazovanje pravnika čiji je cilj da sudijama, advokatima i tužiocima pruži obuku o evropskim standardima ljudskih prava. Pored Evropske konvencije o ljudskim pravima, HELP obuhvata i druge instrumente kao što su Evropska socijalna povelja i konvencije Vijeća Evrope u ključnim oblastima kao što su zaštita podataka ili radno pravo. HELP kursevi omogućavaju pravnicima da bolje štite ljudska prava na nacionalnom nivou i da budu u toku sa standardima i sa sudskom praksom Evropskog suda za ljudska prava. Više o HELP projektu možete pronaći na https://www.coe.int/en/web/help/home. HELP online kursevi koji obrađuju različite teme vezane za ljudska prava dostupni su svakom korisniku koji ima nalog na HELP platformi, a razlikujemo dvije vrste kurseva:\nTakozvani „mentorski kursevi“ (engl. Tutored Courses) koji su dostupni samo odabranoj grupi pravnika koji pohađaju „pilot“ kurs organizovan u saradnji s nadležnom nacionalnom institucijom za obuku sudija i tužilaca ili advokatskom komorom i koji moderira certificirani HELP predavač; i\nHELP online kursevi koji obrađuju različite teme vezane za ljudska prava i dostupni su svakom korisniku koji ima nalog na HELP platformi.\nNalog možete kreirati na stranici: https://www.coe.int/en/web/help/home.\nUkoliko Vam je potrebna pomoć pri registraciji, video s uputama možete pogledati na Facebook stranici HELP projekta https://www.facebook.com/CoEHELP/videos/293521468286261/?t=3.\nHELP kursevi razvijaju se na engleskom jeziku (obično) od strane međunarodne radne grupe, uz podršku i koordinaciju od strane Sekretarijata Vijeća Evrope, te se naknadno prevode na jezike članica Vijeća Evrope i dopunjavaju raznim pravnim dokumentima (zakonodavstvo, sudska praksa) o domaćem pravnom okviru o određenoj temi. Zatim se u relevantnoj zemlji pokreće nacionalna verzija kao kurs poduke. Sredinom marta 2020. godine sudijama i tužiocima, stručnim saradnicima i savjetnicima u BiH je ponuđeno učešće na četiri HELP online kursa koji su prevedeni na jezike našeg govornog područja, i to:\nProperty rights /Pravo vlasništva;\nChild-friendly justice / Pravosuđe naklonjeno djeci;\nFight against racism, xenophobia, homophobia and transphobia / Borba protiv rasizma, ksenofobije, homofobije i transfobije;\nPreventing and combating trafficking in human beings in Bosnia and Herzegovina / Prevencija i borba protiv trgovine ljudima u BiH (Kurs organizovan s Projektom Horizontal Facility Action on Preventing and Combating Trafficking in Human Beings in Bosnia and Herzegovina finansiran od strane EU i Vijeća Evrope, Ured COE u Sarajevu).\nSve navedene online kurseve vode certificirani HELP tutori. Značaj ovog oblika učenja pokazuju i statistički podaci gdje je vidljivo da je tokom samo jednog mjeseca (april 2020. godine) povećan broj učesnika online kurseva za 15%, dok je taj broj u zemljama Zapadnog Balkana veći i iznosi 27%.\nOčekuje se da će ovaj broj biti i veći u narednom periodu, obzirom da je planirano organizovanje i dodatnih online HELP kurseva na temu azila i uvoda u Evropsku konvenciju o ljudskim pravima za sve korisnike obuka Centra za edukaciju sudija i tužilaca u Federaciji BiH.\nViše o dostupnim online kursevima možete pronaći na stranici http://help.elearning.ext.coe.int/ ili se informisati kod uposlenika Centra za edukaciju sudija i tužilaca u Federaciji BiH putem e-maila: cestfbih@cest.gov.ba.\nDrugi način online obuke u vrijeme pandemije jesu postavljeni online moduli obuke za tužioce, novoimenovane tužioce i stručne saradnike tužilaštva u Bosni i Hercegovini na distance learning platformi Centra. Centri za edukaciju sudija i ( javnih) tužilaca u Federaciji Bosne i Hercegovine i Republici Srpskoj su u saradnji s Projektom „Jačanje tužilačkih kapaciteta u sistemu krivičnog pravosuđa u Bosni i Hercegovini“, kojeg provodi Visoko sudsko i tužilačko vijeće BiH, izradili module online učenja za tužioce i stručne saradnike tužilaštava u Bosni i Hercegovini. Namjena modula je pomoći novoimenovanim tužiocima u obuci upotrebom online modula s kvalitenim i sadržajnim materijalima, uz mnogo aktuelne sudske i tužilačke prakse. Zbog kvalitetnih sadržaja i novije tužilačke prakse moduli su na raspolaganju svim tužiocima i stručnim saradnicima.Trenutno je moguće koristiti pet online modula na distance learning platformi Centra:\nPritvor i druge mjere obezbjeđenja osumnjičenog i saradnja s policijom;\nPosebne istražne radnje;\nTehnike izrade tužilačkih akata;\nRadnje dokazivanja u krivičnom postupku i zakonitost dokaza;\nDa pravda bude vidljiva.\nKursevi su osmišljeni da traju 2-3 sata s određenim materijalima i aktuelnim primjerima iz prakse. Bez tutora, samo pratite, odgovarate na dijelove i teme kursa te na taj način završavate modul. Po završetku kursa možete preći na sljedeći. Navedene online module možete pohađati na način da posjetite internet stranicu Centra za edukaciju sudija i tužilaca u Federaciji BiH www.fbih.cest.gov.ba u domenu distance learning ili direktno putem linka http://80.65.92.42:185/login/index.php. Prethodno izvršite prijavu Centru, putem Vašeg e-maila, kako bi dobili neophodne podatke (korisničko ime i šifru).\nTreći vid obuke jeste realizacija nekih programom predviđenih aktivnosti tokom mjeseca aprila i maja koje je bilo moguće realizirati putem online video komunikacijskih platformi kao webinar. Naime, svjesni da duži vremenski period nećemo biti u mogućnosti realizirati predviđene seminare na uobičajeni način – tj. zajedno na jednom mjestu imati učesnike različitih pravosudnih institucija i edukatore – Centar je u saradnji s partnerima tokom mjeseca marta radio na pripremi mogućnosti i realizacije online seminara – webinara. Krenuli smo s izvođenjem webinara tokom mjeseca aprila i uspješno realizirali četiri aktivnosti. Webinare realiziramo putem dvije video komunikacijske platforme, putem Cisco Webex komunikacijske platforme (https://www.webex.com/video-conferencing) i putem aplikacije Zoom (https://zoom.us/). Neophodno je da zainteresirani učesnici na svojim uređajima (laptop, mobilni telefon) instaliraju ove aplikacije. Obavještenja o realizaciji webinara učesnicima stižu na službeni e-mail, nakon čega slijedi prijava učestvovanja, a zatim poziv sa svim uputama kako i na koji način pristupiti željenom webinaru. Dosadašnja iskustva su pokazala da je način realizacije vrlo jednostavan, posebno za učesnike koji rade od kuće, kao i da se ovim načinom edukacije mogu realizirati i obraditi značajne teme iz programa stručnog usavršavanja, te korisno iskoristiti vrijeme u edukativne svrhe, za razmjenu iskustava i aktuelnosti u praksi s kolegama unutar pravosudne zajednice.Svakako svi navedeni vidovi online obuke, počev od HELP modula, online modula za tužioce i online seminara/webinara, ulaze u obaveznu godišnju edukaciju nosilaca pravosudnih funkcija za 2020. godinu. U narednom periodu, u mjesecu maju 2020. godine, nosiocima pravosudnih funkcija nastojat ćemo omogućiti praćenje najmanje deset programom predviđenih seminara organizovanih kao online seminari, koje će realizirati stručni i iskusni edukatori centara za edukaciju sudija i ( javnih) tužilaca u Federaciji BiH i Republici Srpskoj.\nViše informacija o online učenju, uputstvima i realizaciji edukativnih aktivnosti u vrijeme pandemije COVID-19 potražite putem e-maila: cestfbih@cest.gov.ba ili almir.tabakovic@cest.gov.ba.\nAlmir Tabaković i Samra Alispahić, Centar za edukaciju sudija i tužilaca u Federaciji Bosne i Hercegovine\n← Programske aktivnosti edukacije nosilaca pravosudnih funkcija u 2020. godini u okviru Centra za edukaciju sudija i javnih tužilaca u Republici Srpskoj Novosti Centra za sudsku dokumentaciju VSTV-a →


RTS :: Produbljivanje podela u Makedoniji, protesti i slavlja\nRegion Produbljivanje podela u Makedoniji, protesti i slavlja\nProdubljivanje podela u Makedoniji, protesti i slavlja\nčetvrtak, 12. jul 2018, 14:43 -> 16:28\nPoziv NATO-a upućen Makedoniji da se priključi tom savezu, nakon što primeni sporazum o promeni imena te bivše jugoslovenske republike koji su potpisali Skoplje i Atina, podelio je makedonsku političku scenu i makedonsko društvo.\nVladajući SDSM i premijer Zoran Zaev sa svojim koalicionim partnerima zakazali su slavlje povodom dobijanja poziva za priključenje te države Alijansi u 14 makedonskih gradova.\n"Ne postoji datum za otpočinjanje pregovora sa EU niti bezuslovni poziv za NATO. I to je zato što imamo nesposobnu vladu. Moramo stati na put porazima, a odgovor možete dati samo vi. Zato ćemo nastaviti da protestujemo i pozivam vas da dođete u Kavadarce i priključite se protestnom maršu", rekao je Mickoski u video-obraćanju javnosti.\nZaev je pak iz Brisela pozvao građane da se pridruže velikoj proslavi koja će biti održana u subotu u 15 gradova širom Makedonije.\n"Od danas Makedonija ide samo napred, građani mogu da slave uspeh jer je NATO odlučio da postanemo 30. članica Alijanse. Dobili smo poziv da postanemo saveznik najjačih zemalja na svetu. Makedonija ide u korak sa Evropom", naveo je Zaev i najavio da će proslave biti organizovane uz makedonsku muziku.\nNa samitu NATO-a u Briselu je zaključeno da će Makedonija postati članica Alijanse nakon što budu sprovedene sve procedure predviđene sporazumom o imenu te bivše jugoslovenske republike.\nIako je ova odluka NATO-a uslovna, kao i prethodna doneta na samitu EU o dobijanju datuma za otvaranje pregovora o članstvu u Uniji, vladajući SDSM je naziva "istorijskom" i vrhunskim strateškim ciljem.\nVMRO-DPMNE, s druge strane, smatra da je Makedonija doživela fijasko, jer su oba poziva uslovna.\nIz VMRO-DPMNE podsećaju da je Makedonija ispunila uslove za članstvo u NATO-u još 2008.\nZbog toga, kao prvi korak traže ostavku vlade, Nikole Dimitrova pre svega, koji je zajedno sa Zoranom Zaevom doveo zemlju do zastoja.\nSDSM ističe da su vrata NATO-a otvorena i da je mesto Makedonije u Alijansi osigurano, što će obezbediti stabilnost i razvoj zemlje u budućnosti.\nPolitički analitičar Albert Musliju je za Radio Slobodnu Evropu rekao da Makedonija, osim obaveze preuzete u sporazumu sa Grčkom, mora da završi i neke finese koje predviđaju potpuno uključivanje u sistem NATO-a.\nPrema njegovim rečima, situacija je jasna: ako Makedonija ispunjava sve obaveze sporazuma sa Grčkom, može se smatrati članicom Alijanse.\n"Evropska unija je, prema odluci Saveta Evrope, navela sve što Makedonija mora da ispuni do juna naredne godine, dok NATO smatra da je situacija mnogo jasnija", kaže Musliju.\nOčekivanja Brisela su, naime, da će Makedonija u potpunosti primeniti sporazum sa Grčkom o imenu, a to podrazumeva i uspešno sprovođenje referenduma i donošenje ustavnih promena.\nNakon toga, Republika Severna Makedonija bi postala 30. članica NATO-a.\n(četvrtak, 12. jul 2018, 17:25)


Nikad lepše i nikad skuplje?! Koliko košta velelepno kićenje bandera i parkova u Kruševcu? | Kruševac Info\nNikad lepše i nikad skuplje?! Koliko košta velelepno kićenje bandera i parkova u Kruševcu?\n14 decembra, 2016 Kruševac Info\nDa li ste se zapitali ovih dana, koliko košta kićenje centralnih i perifernih kruševačkih bandera? I kolika će biti potrošnja struje koju će grad, tj. mi, građani Kruševca morati da platimo!\nSvedoci smo svakodnevnog ukrašavanja grada svetlosnim ukrasima koji krase većinu bandera u užem i širem gradskom jezgru. Postavlja se logično pitanje, koliko je koštalo ukrašavanje grada, s obzirom da je gradski budžet popunjen samo 64%, da je budžet za pošoprivredu socijalna davanja realizovan tek nekoliko desetina procenata, a da nam je grad nikad svetliji!\nNajjednostavnijom računicom se dolazi do cifre od preko nekoliko miliona dinara!\nAko jedna najjednostavnija svetiljka nije ispod 1 000 dinara, veće dimenzije 3 000 do 5 000 dinara, a svaka svetiljka u centru grada vredi nekoliko desetina hiljada dinara, i ako uočimo da je grad okićen kako u centralnim ulicama, tako ravnopravno i na periferiji, i tome pridodamo nekoliko velikih ukrasa u parkovima: Kosturnica, ispred Kocke, ispred gradske uprave, na Bagdali, u fontani, svaki kružni tok, pa veliku cenu pomnožimo sa brojem svetiljki, kojih ima više hiljada u celom gradu, iznos je astronomski! Ovom treba dodati i trošak angažovanja specijalizovane firme za postavljanje svetlosnih ukrasa, jer je angažovana firma koja nije iz Kruševca, pa dnevnice radnika, pa troškovi transporta i na kraju trošak struje koji će se tek ostvariti… Cifra utrošena na ukrašavanje grada dostiže više desetina miliona dinara!\nNa web sajtu grada Kruševca nije bilo javnog poziva za prikupljanje ponuda za ukrašavanje grada, kako bi se saopštio iznos sa kojim je finansiran ovaj luksuz gradske uprave, što navodi na to da je u pitanje nikad lepši grad po nikad skupljoj ceni za enormno bogaćenje pojedinaca iz vrha lokalne vlasti i firme koja proizvodi i montira svetlosne ukrase!\nLokalni funkcioneri će verovatno reći kako je kupovina ukrasa i sve ostalo donacija privednika. Medjutim, odakle toliko novca? Od koje privrede kada se na prstima mogu izbrojati fabrike koje uspešno posluju!\n« Detalji otmice: Ranio pa sa dva metka ubio devojku, vozio taoca u gepeku 4 dana, pokušao da pobegne na Kosovo!\nGradski budžet za 2017. veći za 22 posto, najviše novca za informisanje, televizijama gradskih moćnika, i popločavanje trotoara! Za poljoprivredu i socijalu zanemarljivo malo novca?! »


Prestolonasledniku Aleksandru i princezi Katarina od Tesline naučne fondacije orden i bista Nikole Tesle – RASEJANJE.info\nDr Marko Lopušina, počasni direktor TNS, princeza Katarina, prestolonaslednik Aleksnadar, Jovana Ignjatović,\nAleksandar Ignjatović Teslinog obrazovnog programa i Zoran Bulović, predsednik TNS Zemun\nFoto: M. Lopušina\nDr Marko Lopušina, počasni direktor Tesline naučne fondacije, Zoran Bulović, predsednik Tesline naučne fondacije Zemun, Aleksandar Ignjatović, Teslinog obrazovnog programa i vlasnik kompanije Pertini i Jovana Ignjatović, posetili su Njihova Kraljevska Visočanstva u njihovom domu, Kraljevskom Dvoru, i uručili im Teslin orden. Pored ordenja i biste srpskog genija, Aleksandar Ignjatović je Njihovim Visočanstvima doneo i društvenu igru „Tesla“ koju je napravila njegova kompanija, kao poklon unuku Stefanu Karađorđeviću.\n„Ovaj orden koji smo danas dobili od velikog je značaja za nas, posebno zato što nosi ime Nikole Tesle, našeg genijalnog naučnika. To će moju suprugu i mene inspirisati da još predanije nastavimo rad na širenju dobrog glasa o Srbiji i njenom narodu širom sveta i da stvaramo mostove prijateljstva između našeg naroda i ljudi širom zemaljine kugle. Ali, moram da kažem još nekoliko reči zašto je Teslino ime toliko važno za mene lično. Kad god se pomene njegovo ime, osećam veliki ponos i sreću zbog dobrih i, mogu reći, prijateljskih odnosa koje je Tesla imao sa mojom porodicom, uz mnogo uzajamnog poštovanja i počasti. On je bio istinski prijatelj Krune, koji je to pokazao mnogo puta u prošlosti. Tokom zvanične posete Sjedinjenim Američkim Državama, kada je radio na dobijanju podrške za pravednu borbu herojskih boraca koje je predvodio general Dragoljub Mihailović protiv nacizma u Jugoslaviji, moj otac se susreo sa mnogo važnih ljudi, uključujući i predsednika Sjedinjenih Država, Franklina Ruzevelta. Ali, upravo je susret sa Teslom ostavio izuzetno snažan utisak na Kralja Petra II, posebno kada mu je ovaj velikan rekao: „… Siguran sam da ćete biti veliki vladar“. I moj otac se uvek rado sećao koliko je Tesla bio pravi i veliki rodoljub i kako mu je rekao da je „ponosan što je Srbin i Jugosloven“, izjavio je ovom prilikom Nj.K.V. Prestolonaslednik Aleksandar.\nOrdeni TNS za prestolonaslednika i princezu\nDr Lopušina je pročitao pismo Nikole Lončara, predsednika Tesline naučne fondacije u Filadelfiji, SAD: „Porodica Karađorđević je istorijski prošlost, sadašnjost i budućnost srpskog naroda, matice Srbije i otadžbinskih zemalja. Dodeljujemo Vam bistu Nikole Tesle u znak podrške Vaših patriotskih napora da razvijate srpski nacionalni identitet, kulturu i tradiciju u planetarnim okvirima. Dodeljujemo Vam Orden Nikole Tesle za vaše izvanredne rezultate u humanitarnim aktivnostima pomoći i podrške Teslinom narodu. Dodeljujemo Vam Orden Nikole Tesle za Vaše uspešno predstavljanje srpskog naroda i otadžbine Srbije širom sveta i širenja našeg prijateljstva sa drugim narodima i kraljevskim porodicama. Živeo srpski narod! Živela porodica Karađorđević!“\nPrestolonaslednik Aleksandar i princeza Katarina sa ordenima i bistom Nikole Tesle\n← KUD Branko Radičević iz Beča u renoviranim prostorijama sija posebnim sjajem\nSportsko rekreativna sekcija pri ASKD Vilhemina Mina Karadžić u Beču vrlo tražena →\nObeležen Sveti Trifun slava ansambla Abrašević iz Ciriha\n20.02.2022 21.02.2022 Katarina


Austrijski predsednik i kancelar čestitali praznik: "Svim pravoslavnim hrišćanima srećan Božić" - Naši u svetu\nAustrijski predsednik i kancelar čestitali praznik: “Svim pravoslavnim hrišćanima srećan Božić”\nObjavljeno 07/01/21 u 08:30\nAustrijski kancelar Sebastijan Kurc, vicekancelar Verner Kogler, više ministara i gradonačelnik Beča cestitali su danas pravoslavnim vernicima Božić.\n“Svim pravoslavnim hrišćanima želim srećan Božić. Pridržavajmo se i danas mera i smanjimo zajedno broj infekcija, kako bi išli putem izlaska iz krize”, poručio je Kurc.\nPrethodno je i predsednik Austrije Aleksander van der Belen čestitao pravoslavnim vernicima Božić.\n“Želim svim pravoslavnim hrišćcanima, koji ove godine Božić slave pod posebnim okolnostima, sretan Božić i Novu godinu”, poručio je predsednik u poruci postavljenoj na društvenim mrežama.\nAustrijska vlada, i pored mere potpunog zaključavanja, omogućila je na Badnji dan i za Božićc pravoslavcima mogućnost da prisustvuju prazničnim liturgijama u crkvama.\nZa vreme trajanja mera zaključavanja, u svim crkvama služe se verske službe bez prisustva vernika, ali je pravoslavcima omogućeno da za ova dva dana mogu da dođu u svoje crkve i proslave veliki praznik sa svojim sveštenicima.\nBožić je čestitao i vicekancelar, ministar za kulturu, sport i državnu upravu Verner Kogler.\n“Svima koji danas i sutra slave pravoslavni Božić želim puno radosti i mirnog vremena. Ostani zdrav”, napisao je Kogler na svom Tviter nalogu.\nČestitkama su se pridružili i ministar finansija Gernot Blimel i ministarka za žene i integraciju Suzane Rab.\n“Želim vam svima mirno Sveto Bogojavljenje i svim pravoslavnim hrišćanima srecan Božić“, naveo je Blimel, dok je Suzane Rab pozvala da i dalje ostanu disciplinovani i tako zaštite i sebe i porodicu.\n“Uprkos trenutnoj teškoj situaciji, čestitam Božić pravoslavnim hrišćanima širom Austrije. Molimo vas da nastavite da obraćate pažnju na trenutno važeća pravila i zaštitite sebe i svoju porodicu“, napisala je Rabova.\nS obzirom da samo u Becu živi oko 200.000 Srpkinja i Srba, što je oko 10,5 odsto ukupnog stanovništva glavnog grada Austrije, i da je Beč posle Beograda i Novog Sada, treći po veličini srpski grad na svetu,\nnajradosniji hrišćanski praznik čestitao je i gradonačelnik Beča Mihael Ludvig.\n“Svim pravoslavnim hrišćanima želim srećan Božić! Dobro zdravlje, mir i sve najbolje!“, poručio je Ludvig.\nUkupno oko 300.000 Srpkinja i Srba živi u Austriji, a srpski jezik je posle nemačkog, drugi najčešće upotrebljivan jezik u ovoj zemlji.\nPraznične liturgije i porodično okruženje: Srbi u Austriji ovako proslavljaju Božić! (VIDEO)\n“U odobrenju vakcina smo suviše spori”: Austrijski ministar kritikuje…


Gorenje MMO 20 MEII mikrotalasna rerna cena, cene Srbija, prodaja Beograd Novi Sad Niš\nGorenje MMO 20 MEII mikrotalasna rerna cene\nGorenje mikrotalasna rerna MMO20MEII Zapremina: 20 l Bez grilla Snaga: 800 W Stakleni tanjir 24, 5 cm Inox\nEPonuda nije internet prodavnica već Vam omogućava da brzo i lako nađete Gorenje MMO 20 MEII mikrotalasna rerna po najjeftinijoj ceni. Naš cilj je da kupci budu što bolje informisani o ponudi Gorenje mikrotalasna rerna MMO 20 MEII na tržištu Srbije. Vrlo lako nalazite željeni proizvod za kategoriju Mikrotalasne cene, ne morate da lutate od sajta do sajta za Gorenje Mikrotalasne, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje MMO 20 MEII mikrotalasna rerna sa PRODAVCEM. EPonuda ne može da garantuje potpunu tačnost specifikacije i slika za Gorenje MMO 20 MEII mikrotalasna rerna. Pre kupovine, podatke za Gorenje mikrotalasna rerna MMO 20 MEII proverite na sajtu PROIZVOĐAČA.